Predsednica Kosova je obećala da će se u opštinama na severu uspostaviti red i zakon, i dodala da do normalizacije situacije može doći ukoliko se i na severu održe lokalni izbori.\nPredsednica Kosova je ovom prilikom, na srpskom, pozvala i sve građane srpske zajednice, a posebno one na severu, da se okrenu svojoj budućnosti zajedno sa ostalim građanima Kosova.\n“Vaša domovina je Kosovo, mesto velikih aspiracija i mogućnosti. Vaša domovina je Kosovo, zemlja nade i zajedničkih odgovornosti. Hajde da je zajedno izgradimo za našu dobrobit, i za sigurniju i bolju budućnost”, rekla je Jahjaga\nKosovski premijer, Hashim Thaçi, pozvao je Srbe na severu da prihvate proces sprovođenja sporazuma o integrisanom upravljanju granicama koji je, kako je rekao, na usluzi svim građanima.


Porodica ubijenog novinara Milana Pantića iz Jagodine danas je, povodom obeležavanja 15 godina od ubistva, predložila da se nagrada za novinarsku hrabrost “Milan Pantić” ustupi porodici kako sećanje na žrtvu ne bi počelo da bledi i navela da je nedodeljivanje nagrade korak ka tome.\nNagrada “Milan Pantić”, koju dodeljuju “Večernje novosti”, ove godine po prvi put nije dodeljena, jer je, kako stoji u obrazloženju, stiglo sedam predloga, među kojima i nekoliko koji zaslužuju pažnju, ali nijedan nije poseban i značajan toliko da zaslužuje nagradu sa imenom čoveka koji je svoju novinarsku hrabrost platio životom.\n“Pozivam članove žirija da se novinarska nagrada “Milan Pantić” formalno-pravno ustupi porodici, kako narednih godina ne bismo dolazili u situaciju da bilo ko baca senku na ime mog oca i da žrtva koju je podneo za slobodu novinarstva u Srbiji bude bačena u drugi plan. Nerazumevanje pojedinaca ko je bio Milan Pantić, lične sujete i animoziteti, doveli su nas do toga da je čuvanje sećanja na njega ozbiljno ugroženo”, kazao je Milanov sin Nemanja Pantić.\nDirektor “Večernjih novosti” Ratko Dmitrović istakao je da će, ukoliko porodica pokrene tu inicijativu, kompanija o tome odlučiti, jer je ona ustanovila nagradu.\n“Davati nagradu samo da bi bila dodeljena veća je greška nego ne dodeliti je, s obzirom na kandidate koji su predloženi. Odluka žirija da se nagrada ove godine ne dodeli ispravna je i zaista mi je žao zbog stava porodice”, rekao je Dmitrović.\n“Kad dolazimo ovamo, uz mučninu koju osećam, jedno od opterećenja je i da li ću izgovoriti rečenice koje su iste kao i prošle godine. Ukoliko to bude samo jedan u seriji nerešenih slučajeva, mi kao društvo ne samo da stagniramo, nego ćemo imati problem dominacije mišljenja koje kreće od stava da se isplate i nasilje i ubistvo”, izjavio je Dmitrović.


Obeležen jubilej 70 godina primarne zdravstvene zaštite u Nišu | MediaPress\nRepertoar bioskopa Cineplexx Niš od 23. do 29. januara - 2 sata pre\nObeležen jubilej 70 godina primarne zdravstvene zaštite u Nišu\nU Domu zdravlja Niš danas je svečano obeležen jubilej – 70 godina od osnivanja primarne zdravstvene zaštite u Nišu.\nOrganizator ovog skupa je Dom zdravlja Niš a pokrovitelji Ministarstvo zdravlja Republike Srbije i Grad Niš.\nPrimarna zdravstvena zaštita je izuzetno značajan deo zdravstvenog sistema, od čije razvijenosti, efikasnosti i kvaliteta rada zavisi rad ostalih delova\nzdravstvenog sistema. Kroz primarnu zdravstvenu zaštitu realizuje se, najčešće, prvi kontakt sa profesionalnom zdravstvenom zaštitom. U većini slučajeva korisnici na ovom nivou uspevaju da zadovolje svoje zdravstvene potrebe, a ukoliko to nije slučaj upućuju se na druge, specijalizovane nivoe zdravstvene zaštite.\nOvom skupu prisustvovao je državni sekretar Ministarsva zdravlja Republike Srbije Prof. Dr Berislav Vekić, predstavnici Grada Niša, predstavnici ustanova primarne zdravstvene zaštite u Nišu i ostalih zdravstvenih ustanova u Nišu, predstavnici Gradskih opština i lokalne samouprave, predstavnici niškog Univerziteta i drugih eminentnih ustanova iz Niša i okoline, predstavnici Srpske pravoslavne crkve i predstavnici medija.\nTag:70 godina primarne zdravstvene zaštite u NišuDom zdravlja Nišgrad NisMinistarstvo zdravlja Republike SrbijeObeležen jubilejPrimarna zdravstvena zaštita\nNIŠ: Štrajk zaposlenih u katastru\nRastavac: Opravdaćemo epitet Derbija – Popović: Čeka nas težak meč u Nišu (VIDEO)


Lider SNSD-a Milorad Dodik izjavio je danas u Banjaluci da vladajuća koalicija u Republici Srpskoj podržava Principe za formiranje vlasti na nivou BiH jer su u skladu sa aktima Republike Srpske, uključujući i Rezoluciju o vojnoj neutralnosti koju je usvojila Narodna skupština.\n"Ocijenili smo da je sporazum tri političke partije, koji je juče postignut u Sarajevu, prihvatljiv za koalicione partnere u Republici Srpskoj. Data je podrška odredbama kojima će biti omogućeno formiranje Savjeta ministara", rekao je Dodik na konferenciji za novinare u Banjaluci nakon sastanka delegacija vladajuće koalicije.\nOn je istakao da je ocijenjeno da su svi elementi sporazuma u skladu sa aktima Republike Srpske, prije svega sa Rezolucijom o vojnoj neutralnosti.\n"Uvijek smo govorili da saradnja sa NATO i drugim vojnim organizacijama nije sporna, ali da članstvo nije prihvatljivo. Mogli ste vidjeti da u sporazumu nema odredbe o članstvu i da se u perspektivi može o tome razgovarati, ali odgovorni iz Republike Srpske uvijek iza sebe imaju Rezoluciju o vojnoj neutralnosti", podsjetio je Dodik.\nOn je izrazio uvjerenje da će vlast na nivou BiH biti formirana u predviđenom roku.\n"Kao koalicija ćemo, nakon imenovanja kandidata za predsjedavajućeg Savjeta ministara, koje će izvršiti Predsjedništvo BiH, ponovo razgovarati o učešću u strukturama na nivou BiH", naveo je Dodik.\nOn je ponovio da se nepotrebno dugo čekalo na dogovor i da SNSD nije nikoga uslovljavao, niti bilo šta problematizovao.\n"Smatrali smo da je uvažavanje izborne volje naroda iznad svakog pitanja i da je priča, koja je nametnuta od političkog Sarajeva, vješačka jer su imali kalkulacije u vezi sa stvaranjem njihovog širokog bloka. Atmosfera među njima, početkom ove godine, bila je konfuzna i nije se znalo ko ima dominatnu političku snagu za predstavljanje Bošnjaka na nivou BiH", podsjetio je Dodik.\nOn je ocijenio da su sada stvoreni uslovi za fomiranje Savjeta ministara.\n"Kada je riječ o sporazumu, Vuk Karadžić je rekao `čitaj kao što je napisano`, a kada govorimo o izdajama izdali smo one koji su ranije izdali u ovakvim sporazumima jer su očekivali da će nešto uraditi. Čitajte onako kao što piše i pustite ove iz OHR-a koji su tumačili duh koga ovdje nema, nego samo slovo sporazuma", rekao je Dodik.\nKomentarišući izjavu lidera SDS-a Mirka Šarovića da je sporazum suštinska kapitulacija i trasiranje puta Republici Srpskoj ka NATO-u, Dodik je rekao da je sve usaglašeno sa Rezolucijom o vojnoj neutralnosti i da nema potrebe da se pravda.\n"Šarović je poznat po pravdanju i očigledno ga je sve pogodilo i nije mogao reagovati odmah, nego je čekao da prođe dan da mu neko sugeriše šta bi bilo dobro da kaže. Izdali smo njegovu izdaju i dogovorili da bude formiran novi saziv Savjeta ministara i vjerujem da će tako biti", zaključio je Dodik.\nLideri SNSD-a Milorad Dodik, HDZ-a BiH Dragan Čović i i SDA Bakir Izetbegović postigli su juče u Sarajevu dogovor o formiranju Savjeta ministara i potpisali principe za formiranje vlasti na nivou BiH.\nTema formiranje vlasti na bh. nivou\nSNSD sazvao koalicione partnere na sastanak


BEOGRAD Sjednica se održava u ponedjeljak\nRanije je predsjednik Srbije Aleksandar Vučić kazao da će iznijeti cijelu situaciju o situaciji na Kosovu\nDačić: Hitna sjednica zakazana u 15 sati\nMinistar vanjskih poslova Srbije Ivica Dačić izjavio je večeras da će sjednica Vijeća sigurnosti UN, koju je Srbija tražila zbog formiranja vojske Kosova, biti održana u ponedjeljak, 17. decembra i bit će otvorena za javnost.\n- Predsjedavajući Vijeća sigurnosti UN iz Obale Slonovače zakazao je hitnu sjednicu za ponedjeljak u 15 sati na osnovu zahtjeva Srbije. Sjednica će biti otvorena za javnost i na njoj će govoriti predsjednik Srbije Aleksandar Vučić - rekao je Dačić.\nVučić je najavio da će na sjednici Vijeća sigurnosti reći istinu o tome koliko je Srbija truda i energije uložila za kompromis sa Prištinom i koliko drugi to nisu željeli.\n- To ću u lice da kažem onima koji su se pravili da podržavaju dijalog i kompromisno rješenje - rekao je Vučić.\nOn kaže da će na sjednici ukazati da je Beograd prihvatio Briselski sporazum, koji je "težak" i da je "sve iznio na svojim plećima znajući da je Srbiji potreban mir", dok Priština nije ispunila ni jednu stavku.\nVučić je naglasio da Srbiji ne trebaju novi sukobi i ratovi, te napomenuo da je kompromis sa Prištinom jedini spas za Srbiju, ali da nisu ni blizu nikakvom rješenju, niti se o njemu trenutno razgovara.


Vanjskotrgovinski deficit BiH 8,843 milijarde KM - Klix.ba\nBosna i Hercegovina je u novembru ove godine, ostvarila izvoz u vrijednosti 538 miliona KM i uvoz u vrijednosti 1 milijarde 230 miliona KM, saopćio je danas na konferenciji za novinare u Sarajevu direktor Agencije za statistiku BiH Zdenko Milinović.\nU okviru ukupno ostvarenog vanjskotrgovinskog prometa BiH u tom mjesecu, procenat pokrivenosti uvoza izvozom iznosio je 43,8 posto.\nU jedanaest mjeseci 2008., ostvaren je izvoz od 6 milijardi 267 miliona KM, što je za 14,5 posto više u odnosu na isti period prethodne godine, dok je uvoz iznosio 15 milijardi 110 miliona KM, što je za 19,2 posto više u odnosu na isto razdoblje prethodne godine.\nU ovom periodu procent pokrivenosti uvoza izvozom iznosio je 41,5 posto, dok je trgovinski deficit bio 8 milijardi 843 miliona KM.\nU pogledu geografske distribucije robnog prometa BiH s inostranstvom, u jedanaest mjeseci najviše se izvozilo u Hrvatsku, u vrijednosti 1 milijarde 73 miliona KM, što je 17,1 posto od ukupno ostvarenog izvoza i u Njemačku u vrijednosti 854 miliona KM odnosno 13,6 posto od ukupno ostvarenog izvoza.\nU tom periodu, najviše se uvozilo iz Hrvatske u vrijednosti 2 milijarde 605 miliona KM, što je 17,2 posto od ukupno ostvarenog uvoza i iz Njemačke u vrijednosti od 1 milijarde 789 milijuna KM odnosno 11,8 posto od ukupno ostvarenog uvoza.\nGledano po sektorima harmoniziranog sistema (HS), odnosno carinske tarife BiH, u jedanaest mjeseci najveće učešće u izvozu ostvareno je u sektoru obični metali i proizvodi od običnih metala s ukupnom vrijednošću od 1 milijarde 699 miliona KM, što iznosi 27,1 posto od ukupnog izvoza, dok je najveće učešće u uvozu ostvareno u sektoru mineralne tvari s ukupnom vrijednošću od 2 milijarde 656 miliona KM, što iznosi 17,6 posto od ukupnog uvoza.


Games Workshop sprema novi Talisman - PITCHWISE\nKompanija Games Workshop je najavila da planira da oživi društvenu igru Talisman, čije se originalno prvo izdanje pojavilo daleke 1983. godine. Britanska kompanija je skoro celu deceniju sarađivala sa Fantasy Flight Games koja je tokom ovog perioda izdala pored Talismana, veliki broj igara baziranih na Games Workshop intelektualnim svojinama, kao što su Warhammer, Warhammer 40.000, Blood Bowl i mnoge druge.\nOd 28. februara saradnja između dva giganta prestaje, a Games Workshop je već izdao saopštenje na Warhammer Community sajtu da će Talisman biti reizdat, verovatno kao peta edicija.\nTalisman je takođe dostupan i u digitalnoj formi. Nomad Games je objavio Talisman: Digital Edition, 2014. godine, koji je dostupan na Steam digitalnoj platformi za distribuciju igara. Ova verzija igre je pre nekog vremena dobila i novu ekspanziju Firelands.\nTagged as: Fantasy Flight Games, Games Workshop, Talisman


"NA PUTU EKONOMSKOG PROSPERITETA BEOGRADA" Radojičić: Kancelarija američkog DFC-a je iskorak ka privrednom boljitku | Najnovije vesti - Srbija danas\n24.09.2020. • 10:22 Srbija Danas\nGradonačelnik Beograda dr Zoran Radojić pozdravio je dolazak američke Međunarodne razvojne korporacije (DFC) u Srbiju i Beograd\nGradonačelnik Beograda prof. dr Zoran Radojić pozdravio je dolazak američke Međunarodne razvojne korporacije (DFC) u Srbiju i Beograd, istakavši da su partnerstva ključ ekonomskog razvoja kako Beograda tako i celog regiona.\n– Na putu ekonomskog prosperiteta zemlje, ova vlada vođena vizijom o stabilnosti regiona gradi mnoga partnerstva. Vašingtonski sporazum i dolazak delegacije u Beograd jasan su iskorak u daljim postupanjima ka privrednom boljitku. Pozicioniranje kancelarije DFC-a u Beogradu je veoma značajna podrška ekonomiji naše zemlje – rekao je Radojičić.\nGradonačelnik je istakao da infrastrukturni projekti, koji će biti omogućeni poslovanjem ove kancelarije, veoma je važan, ali ne i jedini aspekt širokog spektra kapitala i investicija koje predstoje. Oni jesu bitni za podizanje ukupnog investicionog ambijenta u Srbiji, ali ono što je veoma važno jeste potencijalni razvoj malih i srednjih preduzeća i ženskog preduzetništva.\n– Ovakav nivo razvojne saradnje sa Sjedinjenim Američkim Državama znači buduće, vrlo konkretne poteze. Kroz iskoristivost fondova, koji su dolaskom DFC-a na raspolaganju Srbiji, utičemo na unapređenje kvaliteta života građana. Novi projekti znače nova radna mesta, a nova radna mesta omogućuju građanima Beograda i Srbije stabilna primanja – kazao je gradonačelnik.\nRadojičić je istakao da je kao gradonačelnik ponosan, jer dolazak DFC-a u našu prestonicu pokazuje da je Beograd prepoznat kao investicioni lider u regionu. Ovo je svojevrsna potvrda mudre i stabilne ekonomske politike predsednika koju već osam godina sprovodimo i u Gradu Beogradu.\nZoran Radojičić Beograd DFC Srbija Amerika SAD kancelarija\n30.10.2020. • 20:14


Naslovna/Banjaluka/Višković: Fokus na realni sektor i povećanje plata (VIDEO)\nMandatar za sastav nove Vlade Republike Srpske Radovan Višković, nakon što je održao konsultacije sa predstavnicima opozicionih partija, rekao je da će prijedlozi svih partija sa kojima je razgovarano biti uvaženi.\nFokus rada u budućnosti, ističe, biće na očuvanju institucija Srpske, realnom sektoru, povećavanju zapošljavanja i plata u Srpskoj.\nOn je naglasio da ne želi biti premijer koji će trčati za nečijim idejama.\n“Ukoliko neko bude nama svakodnevno nametao teme i očekivao da ću za tim ići, odmah ću reći da od toga nema ništa. Ovdje se jasno zna ko je pozicija, ko opozicija, ali ako nečiji stav ima realne osnove onda može biti prihvaćen”, rekao je Višković.\nMandatar je napomenuo da je svjestan da će od političkih partija dobiti imena budućih ministara, ali da u ovom momentu ne može o svima da ima mišljenje o stručnim, moralnim i ljudskim kvalitetima.\n“Daćemo im priliku, ali to ne znači da je neko sebi zagarantovao ostanak na funkciji naredne četiri godine. Ostanak će biti vrednovan rezultatima rada i na tome ću insistirati. Ako je određeni resor pripao političkoj partiji, insistiraću, ako budem nezadovoljan, da mijenja svog čovjeka. Mogu dozvoliti ovo jednom ili dva puta, nakog čega ću oduzeti resor toj političkoj partiji i reći da nemaju kvalitetan kadar”, najavio je Višković.\nIzrazio je nadu da će raditi na najbolji način na dobrobit svih građana Republike Srpske i ponovio da će Ministarstvo za izbjeglice i raseljena lica biti ukinuto, a Ministarstvo energetike, industrije i rudarstva biti razdvojeno na dva resora, kao i nekih drugih tehničkih pitanja.\n“Imamo ozbiljnu namjeru da Vlada što više bude servis naših građana. Sve što budemo radili biće transparentno i da naši dokumenti budu u elektronskoj formi”, zaključio je Višković.\nOsim sa predstavnicima opozicionih partija, konsultacije je obavio i sa predstavnicima Privredne komore Republike Srpske, Unije udruženja poslodavaca Srpske.\nOdržače danas sastanak i sa predstavnicima Saveza sindikata Srpske, Konfederacije sindikata Republike Srpske, te Zanatsko-preduzetničke komore Republike Srpske.\nKonsultacije će biti nastavljene u ponedjeljak, 26. novembra, sa Udruženjem penzionera Republike Srpske.


— glemos (2015-04-28 12:52:51)\nOcigledno je da je pravo na strani Bosne i Hercegovine ali je isto tako ocigledno da pravni argumenti za sada ”ne piju vode” u ovom pitanju. Nedavno je u Budvi pred svojom kucom ubijen politolog Sasa Markovic. Iz sumice u blizini iskocio je covjek i sasuo nekoliko metaka u njega. Zbog cega i kakve veze sad ovo ima sa Sutorinom.\nSasa Markovic je u zadnje vrijeme nekoliko puta istupio umedijima sa tvrdnjama a i argumntima da je svijet (cijeli) pod udarom Angloamericke expanzije gdje na ovaj ili onaj nacin nastoje ostvariti dominaciju – globalno. Crnogorska morska obala u duzini (kazu) od 200 km je ujedno i jedinih 200 km morske obale na Mediteranu koja nije u Americkim rukama. Vjerovatno uskoro slijedi (ubrzana i mimo svih redovnih procedura) ponuda Crnoj Gori da pristupi Nato-savezu pa ce time kompletan Mediteran biti u ”tim rukama”.\nBosna i Hercegovina ima nesrecu da je njen (dugogodisnji) drugi izlaz na more bas u tih 200 km Crnogorske obale a time svi argumenti prava ocigledno prestaju vaziti…


Borelj uoči dijaloga Beograda i Prištine: Neće biti lako, ali je neophodno – Borba\nOn je uoči današnjeg sastanka delegacija Beograda i Prištine u Briselu rekao da zna da dijalog nije lak, ali da je neophodan za budućnost dvije strane, i naglasio da se on odvija u trenutku posjete američkog predsjednika Džoa Bajdena Evropskoj uniji.\n“Zadovoljstvo je čekati u Briselu predsjednika Srbije Aleksandra Vučića i kosovskog premijera Aljbina Kurtija. Podstičem obije strane da nastave dijalog bez odlaganja i da se usredsrede na rezultate uprkos svim poteskoćama. Dijalog neće biti lak, ali proces je neophodan za ljude na Kosovu i u Srbiji”, rekao je Borelj.\nOn je na konferenciji za mediji prije sastanka izrazio zadovoljstvo što se razgovori u dijalogu odvijaju u isto vrijeme kada se dešavaju susreti EU sa američkim predsjednikom Džo Bajdenom.\n“Danas ćemo zajedno sa specijalnim predstavnikom EU za dijalog Miroslavom Lajčakom organizovati novi sastanak na visokom nivou u dijalogu Beograda i Prištine. Srećan sam što se to dešava u isto vrijeme kada se EU sastaje sa američkim predsjednikom Džo Bajdenom“, naglasio je evropski zvaničnik.


64. sjednica Vlade Unsko-sanskog kantona\n10.09.2019 - 17:25 by Administrator\nPregovarački tim Vlade USK predložio izjednačavanje osnovice plate zaposlenih u obrazovanju sa osnovicom zaposlenih u organima državne službe.\nU Bihaću je danas održana 64.sjednica Vlade Unsko-sanskog kantona. Na dnevnom redu bila je Informacija Pregovaračkog tima Vlade Kantona.\n- Pregovarački tim Vlade Unsko-sanskog kantona analizirao je zahtjeve kantonalnih odbora Samostalnog sindikata osnovnog obrazovanja i odgoja i Sindikata srednjeg i visokog obrazovanja, odgoja, nauke i kulture, u vezi sa čijim ispunjavanjem imenovani uslovljavaju prekid štrajka prosvjetnih radnika na području Unsko-sanskog kantona.\nNavedeni sindikati donijeli su Odluku o organizovanju i održavanju štrajka zaposlenika u javnim ustanovama osnovnog obrazovanja i odgoja na području Unsko-sanskog kantona i Odluku o organizovanju i održavanju štrajka zaposlenika u javnim ustanovama srednjeg obrazovanja i odgoja na području Unsko-sanskog kantona.\nPrihvatanjem zahtjeva sindikata za izjednačavanjem njihovih prava iz radnog donosa sa ostalim budžetskim korisnicima, ispravila bi se i dugogodišnja nepravda u različito isplaćivanim platama po pitanju nejednake osnovice i nejednakih koeficijenata stručne spreme. U cilju implementacije navedenih zahtjeva sindikata osnovnog i srednjeg obrazovanja, neophodno je pristupiti izmjenama i dopunama Kolektivnog ugovora koji se primjenjuje na zaposlene u osnovnom i srednjem obrazovanju na području Unsko-sanskog kantona, obrazložio je Asim Dizdarević, ministar pravosuđa i uprave koji je i predsjednik Pregovaračkog tima Vlade.\nVlada je prihvatila informaciju i zadužila Damira Omerdića, ministra obrazovanja, nauke, kulture i sporta te Nermina Kljajića, ministra unutrašnjih poslova da, kao članovi Pregovaračkog tima, nastave pregovore sa predstavnicima sindikata u obrazovanju.


Kompanija “Folksvagen” trenutno ne planira da otvaranje proizvodnog pogona u Srbiji, izjavio je direktor za komunikacije automobilskog giganta Robin Ašhof, povodom spekulacija u domaćim medijima da se sa ovim nemačkim proizvođačem razgovara o otvaranju fabrike u Srbiji.\nList podseća da srpski zvaničnici trenutno pregovaraju sa dva proizvođača automobila da u Srbiji otvore proizvodnju što je u javnosti ponovo vratilo u igru „Folksvagen“ sa kojim je pre pandemije bilo reči o eventualnom otvaranju fabrike u Šumadiji.\nPredsednik Srbije Aleksandar Vučić ovoga puta nije otkrio imena, već je samo naveo da se sada razgovara jednim svetskim i jednim evropskim proizvođačem.\nVolkswagen automobili logo (Pixabay)\nKako je naveo list, “Folksvagen” je 2019. bio u potrazi za novom lokacijom za fabriku u kojoj bi proizvodio “pasat”, “super b” i “škodu”, a za investiciju od 1,3 milijarde evra borilo se više zemalja regiona – Srbija, Rumunija, Bugarska i Severna Makedonija.\nIzbor je ipak zbog veličine tržišta pao na Tursku, od koje je nemečka kompanija ubrzo odustala zbog pada tražnje za novim automobilima, uzrokovanog pandemijom virusa korona, te odlučio se za proizvodnju električnih automobila u Kini.\nI profesor Ekonomskog fakulteta u Beogradu Ljubodrag Savić kazao je za “Politiku” da je u ovom trenutku malo verovatno da će “Foklsvagen” u Srbiji pokrenuti proizvodnju autombila, napominjući da ne zna sa kim je predsednik Srbije razgovarao i kakvim informacijama raspolaže.\nVolkswagen, automobil (Pixabay)\nFolksvagen – male šanse za dolazak\n“Uzimajući u obzir sa kakvim problemima se suočava automobilska industrija u Nemačkoj, nisam siguran da neko trenutno razmišlja da negde dislocira fabriku. Naravno, možda se misli o skraćenju lanca snabdevanja i u tom slučaju bi kod nas mogli da proizvode neke komponente, ali da se sklapaju vozila, male su šanse”, rekao je on i dodao da uopšte ne očekuje da Srbije dobije fabriku, tipa “Fijat”, da ovde sklapa automobile.\nSavić je ukazao i da je brodski prevoz sve skuplki, pa ono što dobijaju u Kini zbog jeftine radne snage možda bi mogli izgubiti na prevozu, pa bi to mogao da bude razlog zbog čega neka fabrika odluči da dođe u Srbiju.\nIzvor: Beta; Politika


Udruženje: Nadležni da reaguju povodom snimka dranja mačke na gradilištu Linglonga • ZRENJANIN DANAS\nUdruženje: Nadležni da reaguju povodom snimka dranja mačke na gradilištu Linglonga\nUdruženje za brigu o životinjama Banata “Beta” iz Zrenjanina pozvalo je danas nadležne da reaguju povodom snimka objavljenog na društvenim mrežama na kom kako su naveli, dvojica kineskih radnika na gradilištu fabrike Linglong u tom gradu, nožem deru mačku.\n“Pošto ne mogu u slobodnoj prodaji da ga nabave, neverovatno je i potpuno nerazumljivo da su smatrali da je ovo ispravan način da zadovolje svoje navike u ishrani. Ubistvo mačke, dranje kože u po bela dana na sred gradilišta kako bi pripremili obrok..Malo je reći da su takve scene nedopustive u 21.veku”, naveli su iz udruženja.\n“Pozivamo nadležne da prestanu da izbegavaju odgovornost za sprovođenje zakona a policiju da uhapsi počinioce jer su jasno snimljene dve osobe koje je moguće identifikovati i privesti, a potom osuditi za taj gnusan čin”, naveli su iz Udruženja za brigu o životinjama Banata “Beta”.\nOni su pozvali građane da se u nedelju, 17. oktobra pridruže skupu u centru Novog Sada sa kog će više udruženja za zaštitu životinja uputiti zahtev za poštovanje i primenu zakona o dobrobiti životinja.


Podaci iz digitalnih tahografa - Vesti | Tahograf BG\nDigitalizacija sve više napreduje u sektoru transporta i logistike. Teretna vozila i autobusi se opremaju sa više uređaja koji generišu podatke, a prenos tih podataka postaje sve potrebniji. Smart tahograf, koji je polovinom 2019. godine postao obavezan u EU za sva novoregistrovana vozila, značajno je doprineo digitalizaciji. Sa softverom TIS-Web® za upravljanje podacima voznog parka, podaci iz tahografa mogu biti ne samo očitani na daljinu, nego i transformisani u informacije relevantne organizatorima prevoza. Na osnovu njih, menadžeri logistike i transporta mogu donositi bolje odluke i otkrivati u\nPodaci iz tahografa mešovitih voznih parkova\nNaravno, u ove svrhe, mnogi proizvođači komercijalnih vozila nude dobra softverska rešenja. Međutim, u praksi su i dalje dominantni mešoviti vozni parkovi. Kao rezultat, organizatori prevoza nemaju zajedničko rešenje za upravljanje podacima svih svojih vozila, a pristup jednoobraznom, profesionalnom softveru koji bi omogućio sveobuhvatno upravljanje celim voznim parkom i dalje je nedostižan.\nJednoobrazno upravljanje podacima iz digitalnih tahografa\nDa bi se rešio ovaj problem, proizvođač VDO je napravio interfejs TIS-Web® Connect, tako da podaci iz svih vozila mogu biti prebačeni u TIS-Web® server, nevezano za marku i model vozila. Podaci se šalju u TIS-Web®, univerzalno primenljiv program za upravljanje podacima voznih parkova. Problemi sa kompatibilnošću su malo verovatni s obzirom na to da je TIS-Web® Connect dostupan i kao REST i kao SOAP programski interfejs. U saradnji sa inženjerima i programerima iz VDO, čak se mogu razviti i implementirati individualni zahtevi pojedinih prevoznika.\nOva tema je postala relevantna više nego ikad pre sa novom EU regulativom iz 2019. i dolaskom smart tahografa na tržište, koji će biti povezani sa mrežom najsavremenijih komunikacionih i senzorskih tehnologija. Dobijeni paketi podataka mogu značajno povećati dodatnu vrednost prevoznicima, ako se njihova razmena odvija ujednačenim sistemom za upravljanje podacima voznog parka.\nPodaci iz digitalnih tahografa za upotrebe u druge svrhe\nMeđutim, VDO se ne ograničava samo na prenos podataka isključivo u svoj softver. Proizvođač VDO je takođe zainteresovan za aspekat inovacije, koji proizilazi iz kombinacije različitih podataka u potpuno novim mogućnostima i sferama upotrebe. Interfejs TIS-Web® Extract dozvoljava softverima i drugih proizvođača da izvoze i obrađuju određene podatke iz TIS-Web® servera. Mogućnost donošenja zaključaka na osnovu ovih podataka i njihova upotreba u drugim digitalnim aplikacijama može biti ključni faktor za konkurentnost. Recimo, ovaj „obrnuti“ interfejs može biti namenjen za izvoz podataka u posebne programe za fakturisanje i obračune plata.\nSa interfejsima TIS-Web® Extract i TIS-Web® Connect, VDO ne nudi samo partnerski pristup optimizovanom protoku podataka. U industriji transporta, koja će biti izložena pritisku rastućih troškova usled konstantnog povećanja putarina, energetske efikasnosti vozila i troškova zaposlenih, kompanija VDO čini pravi korak ka digitalizaciji, smanjenju troškova i većoj efikasnosti.


23:39 - 30.11.2015\n23:17 - 30.11.2015\nFerer pokazao da nije samo "šljakaš", osvojio Unicef open u Hertogenbošu\nŠpanski teniser David Ferer sa velikim samopouzdanjem stiže na Vimbldon pošto je u finalu Unicef open turnira u holandskom Hertogenbošu savladao Nemca Filipa Pečnera sa 6:4, 6:3.\n23:13 - 30.11.2015\nIvo Karlović se povukao sa Olimpijskih igara, menja ga Pečner\nHrvatski teniser Ivo Karlović povukao se sa Olimpijskih igara u Londonu zbog povrede desnog skočnog zgloba, a zameniće ga Nemac Filip Pečner.\nTipsarević u osmini finala OI, sledeći je Izner!\nJanko: Pun sam samopuzdanja i to mi pomaže\nSrpski teniser Janko Tipsarević posle pobede protiv Nemca Filipa Pečnera (3:6, 6:3, 6:4) i prvog plasmana u osminu finala na olimpijskom turniru u karijeri rekao je da se oseća sjajno i da mu to samopouzdanje mnogo pomaže na terenu.\nLajović preko Pečnera do duela sa Anduharom\nSrpski teniser Dušan Lajović je u meksičkom Akapulku uspešno prebrodio kvalifikacioni duel sa Filipom Pečnerom, Nemcem koji je predao meč nakon što je izgubio prvi set sa 6:4.\nTroicki poražen u drugom kolu Dalasa od Pečnera\nViktor Troicki završio je takmičenje na čelendžeru u Dalasu već u drugom kolu porazom od Filipa Pečnera sa 6:4, 6:4.


Nakon gaženja kolima i prebijanja povređenog, dvojici Vranjanaca određen pritvor\nIzvor: JužneVesti.com, 15.Okt.2019, 17:00\nVozaču auta koji je udario Vranjanca ispred pekare, a potom nastavio da ga tuče dok je povređen ležao na zemlji, određen je pritvor do 30 dana potvrđeno je Južnim vestima u Tužilaštvu. Ista kazna određena je i napadaču koji je prethodno u kafiću tukao njegovog sina, zbog čega je vozač kasnije i krenuo kolima da se osveti.\nKako je policija ranije potvrdila, 51-godišnji muškarac tereti se za krivično delo nasilničko ponašanje, a osumnjičeni 33-godišnjak za krivično >> Pročitaj celu vest na sajtu JužneVesti.com << delo nanošenje teških telesnih povreda.\nProtiv još jednog mladića podneta je krivična prijava za nanošenje lakih telesnih povreda, a protiv još trojice učesnika u tuči za krivično delo nanošenje težih telesnih povreda.\nPodsetimo, u tuči koja se dogodila u nedelju ispred pekare u centru Vranja, teško je povređen Vranjanac koga su najpre udarili autom, a zatim su dvojica muškaraca koji su bili u autu, nastavili da tuku povređenog koji je sve vreme ležao na zemlji.\nKako je iz policije tada rečeno, sukob je počeo ranije u jednom kafiću, kada su trojica muškaraca napali 24-godišnjaka i teže ga povredili, a potom je on sa svojim 51-godišnjim ocem krenuo autom po gradu da bi se osvetili napdačima.


Zamjenica predsjedavajućeg Vijeća ministara i ministrica vanjskih poslova Bosne i Hercegovine dr Bisera Turković primila je 4. januara 2021. godine u nastupnu posjetu ambasadora Japana u BiH Ita Makota.\nNa sastanku je istaknuto da naša zemlja i Japan imaju dobre bilateralne odnose i da postoji obostrani interes za unapređenjem odnosa, posebno u oblasti ekonomije, kulture i sporta.\nMinistrica Turković zahvalila se za sveukupnu podršku i pomoć Japana Bosni i Hercegovini u proteklom periodu, kroz razne donacije i projekte. Izrazila je nadu da će sa bh. strane uskoro biti okončane procedure davanja saglasnosti na odluke koje se odnose na pomoć Japana za kupovinu medicinske opreme u skladu sa potrebama medicinskih ustanova u BiH. Ministrica je također izrazila zahvalnost Japanu za kontinuiranu podršku našoj zemlji na njenom putu ka EU i NATO.\nAmbasador Makoto je kazao kako Japan želi razvijati uzajamno povjerenje i prijateljske odnose sa BiH, te podsjetio kako se u februaru ove godine navršava 25 godina od uspostave diplomatskih odnosa dviju zemalja. Posebno je ukazao na projekte u oblasti zdravstva za kupovinu medicinske opreme i projekat vezan za podršku Graničnoj policiji BiH.\nAmbasador Makoto je ponovio poziv ministrici Turković da posjeti Japan. Također, ministrica Turković uputila je poziv ministru vanjskih poslova Japana za posjetu Bosni i Hercegovini.


Kada ovo pročitate shvatićete da od pomoći za borce nema ništa?! - Istok\nKada ovo pročitate shvatićete da od pomoći za borce nema ništa?!\nBh. mediji nedavno su objavili da je u američkoj državi Floridi uništen veliki broj kineskih respiratora ACM812A, u Bosni i Hercegovini poznatijih kao "Malina respiratori". ... Read More\nNa današnjem sastanku opozicije u Republici Srpskoj koji je održan na Jahorini dogovoren je zajednički nastup na predstojećim opštim izborima koji će biti održani 2022. ... Read More\nNa lokalitetu Manjače sve je spremno za bilateralnu vojnu vježbu "Brzi odgovor 21", koju rade Vojska Sjedinjenih Američkih Država i Oružane snage BiH. Na konferenciji ... Read More\nNEWER POSTTegeltija: MMF pripremio novi program podrške za BiH\nOLDER POSTDušanka Majkić: Nismo glasali za srpski jezik u FBiH jer SDP hoće da nam podvali i bosanski jezik koji SNSD nikada neće priznati


Prvi radni dan - Lidl Srbija\ni prijatno okruženje\n/ Prvi radni dan\nU Lidlu iskreno želimo da se naše nove kolege osećaju prijatno od prvog radnog dana. Zbog toga, karijera u Lidlu počinje Danom dobrodošlice, na kome novozaposleni dobijaju svoj start paket, plan uvodnog školovanja i mentora koji je zadužen da ih uputi u načine obavljanja posla koji se odnose na njihovo radno mesto.\nZa pitanja koja se tiču konkretnih radnih zaduženja, tu je mentor. Pored njega, novozaposleni za uklapanje u novu radnu sredinu dobijaju podršku još jednog kolege, koji ih uvodi u korporativnu kulturu, ali informiše i o onim svakodnevnim stvarima, kao što su mesta za provođenje pauze, gde napraviti kafu ili čaj, kako koristiti štampače ili ID kartice.\nSektor ljudskih resursa, je uvek tu za sva pitanja u vezi sa zaposlenjem u Lidlu, kao što su pitanja oko uvodnog školovanja, obračuna zarade, radnog vremena, saradnje sa kolegama i nadređenima i slično.\nSvi smo deo jednog tima i zato smo uvek na raspolaganju za sva pitanja u vezi sa poslovanjem i rado ćemo pomoći radi lakšeg snalaženja.


SAOPŠTENjE ZA JAVNOST / 04.02.2020.\nčlan Prеdsеdništva i intеrnacionalni sеkrеtar Srpskе naprеdnе strankе\nIntеrnacionalni sеkrеtar Srpskе naprеdnе strankе (SNS) i ministar za еvropskе intеgracijе Jadranka Joksimović učеstvovala jе na Političkoj skupštini Evropskе narodnе partijе (EPP) koja jе održana u Brisеlu. U dеlеgaciji jе bio i član Savеta za mеđunarodnе odnosе i gradski odbornik Nеmanja Joksimović.\nTokom dvodnеvnе Skupštinе partijе okupljеnе unutar krovnе еvropskе strankе dеsnog cеntra i najjačе grupacijе u Evropskom parlamеntu - Evropskе narodnе partijе, razgovaralе su o aktuеlnim dеšavanjima u Evropi s posеbnim osvrtom na nеdavni izlazak Britanijе iz EU, o prеdstojеćim važnim aktivnostima unutar EPP-a, kao i unutar EU i prioritеtima Evropskе komisijе i Evropskog parlamеnta, okolnostima na Bliskom Istoku i mogućim implikacijama na politiku EU i dr.\nDvodnеvna Politička skupština, ujеdno jе i prva kojom jе prеdsеdavalo novoizabrano rukovodstvo na čеlu sa novim prеdsеdnikom EPP-a Donaldom Tuskom.\nRadni dеo Političkе skupštinе na kojеm jе bilo rеči o aktuеlnim dеšavanjima u državama sеstrinskih partija, Joksimović jе iskoristila da prеdstavi aktivnosti SNS-a u prеthodnom pеriodu. Informisala jе prеdsеdnika EPP-a, članovе prеdsеdništva EPP-a i prisutnе kolеgе iz sеstrinskih partija da ćе sе rеdovni parlamеntarni izbori u Srbiji održati 26. aprila, i istovrеmеno informisala o konkrеtnim rеzultatima nеkoliko rundi mеđustranačkog dijaloga, a uz posrеdovanjе prеdstavnika Evropskog parlamеnta, kojima su znatno unaprеđеni izborni uslovi u poglеdu transparеntnosti i krеdibilnosti izbornog procеsa. Naglasila jе da jе SNS kao vladajuća stranka pokazala odgovoran pristup nе samo unaprеđеnju izbornih uslova, vеć i kroz inicijativu za smanjеnjе izbornog cеnzusa kao dеmokratskog političkog instrumеnta za dodatno osnaživanjе političkog pluralizma i dеbatnе ulogе parlamеnta koji jеstе i trеbalo bi da budе mеsto za dеmokratski dijalog i pluralizam različitih intеrеsa građana Srbijе. Istakla jе da istraživanja javnog mnjеnja pokazuju da SNS uživa stabilnu podršku građana Srbijе koja jе u dеcеmbru iznosila 52,9%, tе da ćе SNS u kampanji izaći prеd građanе sa dosadašnjim rеzultatima, ali i sa planom i programom za još bolju budućnost Srbijе. Joksimović jе obavеstila kolеgе i o daljеm еkonomskom naprеtku Srbijе koji su postignuti zahvaljujući odgovornoj politici prеdsеdnika Vučića i Vladе Srbijе, kao i o programu „Srbija 2025“ kojim ćе sе nastaviti dalji razvoj zеmljе u narеdnih pеt godina.\nNa marginama Političkе skupštinе Joksimović sе sastala i sa brojnim prеdstavnicima sеstrinskih partija.


Odata počast ubijenim Srbima iz Magašića – zločinci nekažnjeni | Palelive.com\nPočetna Novosti Republika Srpska Odata počast ubijenim Srbima iz Magašića – zločinci nekažnjeni\nBRATUNAC – U Bratuncu je danas obilježeno 29 godina od svirepog ubistva osam srpskih civila u selu Gornji Magašići od kojih je najmlađa žrtva bila sedamnaestogodišnja trudica.\nTim povodom članovi porodica žrtava i delegacija Opštinske organizacije porodica zarobljenih i poginulih boraca i nestalih civila zapalili su svijeće i položili cvijeće uz centralni Spomen-krst na bratunačkom groblju.\nZločin, koji su pripadnici muslimanskih snaga iz Srebrenice i okolnih sela počinili na današnji dan 1992. godine u Gornjim Magašićima kod Bratunca jedan je od najstravičnijih po svireposti.\nU porodičnim kućama masakrirano je osmoro srpskih civila iz ovog sela od kojih šest žena i dva starca, a selo je oljačkano i spaljeno.\nZa ovaj kao i sve ostale masovne zločine počinjene nad Srbima u bratunačkoj opštini niko nije odgovarao niti procesuiran.\nPredsjednik Organizacije zarobljenih i poginulih Radojka Filipović rekla je Srni da je rok za donošenje tužilačke odluke u predmetu “Gornji Magašići” bio kraj 2015. godine, ali da je krajem januara 2019. godine postupajući tužilac Edin Muratbegović donio naredbu o obustavljanju istrage uz standardno obrazloženje kada su u pitanju zločini nad Srbima – zbog nedostatka dokaza.\nOna pita dokle će se tolerisati subjektivnost tužilaca koji običnom frazom opravdavaju svoj nerad.\nPrema njenim riječima, u skoro svim predmetima tužioci sami odlučuju da prekinu istragu zbog navodnog nedostatka dokaza i tako opravdavaju svoj nerad.\n“NJihov posao je da prikupe dokaze i podižu optužbe za počinjene zločine, ali pravosuđe BiH toleriše tu neodgovornost i opstrukciju prema dokazivanju zločina počinjenih nad Srbima što već decenijama predstavlja pravni teror koji postaje nepodnošljiv i dovodi do potpunog nepovjerenja u pravosuđe i kompletan državni sistem, jer je okrenut protiv srpskog naroda”, ističe Filipovićeva.\nOna ukazuje da je posao tužioca da prikupi dokaze, a Tužilaštvo BiH po ko zna koji put obustavlja istragu protiv počinilaca zločina nad Srbima uz uobičajeno, licemjerno i šablonsko obrazloženje da “nedostaju dokazi”.\n“Poznato je da su ti civili ubijeni u svojim kućama i dvorištima, poznato je i ko ih je ubio i kakvi dokazi tužiocu još trebaju? Ovaj slučaj pokazuje opstrukciju i pristrasnost Tužilaštva te omalovažavanje srpskih žrtava i nastojanje da se po svaku cijenu prikrije istina, da svjedoci pomru i da se predmet zatvori kao da se ništa nije ni desilo i da u istoriji ne ostane trag o tom zločinu”, smatra Filipovićeva.\nPrema njenim riječima, u obrazloženju ove naredbe navedeno je da će Tužilaštvo nastaviti istragu za paljevinu i pljačku srpske imovine što je ruganje porodicama žrtava i srpskom narodu, jer se prednost u istrazi daje uništenim materijalnim dobrima u odnosu na ljudske civilne žrtve.\nFilipovićeva ističe da su članovi porodica ovih žrtava ogorčeni jer nisu dobili ovu naredbu Tužilštva, ali da je Organizacija porodica zarobljenih i poginulih boraca i nestalih civila blagovremeno uložila žalbu koja je odbijena.\nOna ukazuje da se porodice srpskih žrtava s pravom pitaju da li će zločince stići zaslužena kazna ili će istinu prikriti takozvani pravosudni organi BiH, a zločinci živjeti i umrijeti kao slobodni građani.\nOna je ocijenila da je apsurdno i nedopustivo da skoro sve predmete o zločinima nad Srbima u srednjem Podrinju vodi tužilac Muratbegović, koji daje neka nesuvisla obrazloženja i obustavlja istrage u svim predmetima kada su u pitanju zločini nad Srbima.\n“Za sve predmete su skoro identična obrazloženja, koja govore da on štiti počinioce i ruga se srpskim žrtvama i da rad takvih tužilaca treba preispitati i preduzeti mjere protiv njih, a predmete dati odgovornima da ih obrade, kompletiraju i podignu optužnice protiv počinilaca zločina”, istakla je Filipovićeva.\nOna je dodala da se stiče utisak nemoći i ubjeđenja da zbog opstrukcije pravosuđa BiH, odnosno tužioca Muratbegovića, koji sam ocjenjuje da li će podići optužnicu ili neće, i ostali predmeti vezani za zločine nad Srbima u srednjem Podrinju završiti obustavljnjem istrage kao i u slučaju Gornjih Magašića, što je poražavajuće i što dovodi do potpunog nepovjerenja u pravosuđe i BiH i njene institucije.\nAleksandru Lončareviću je prije 29 godina u Gornjim Magašićima na kućnom pragu ubijena sestra LJiljana, udata Ilić, koja je bila trudna.\n“Već je prošlo 29 godina, a pravde za ubistvo moje sestre i ostalih civila u Gornjim Magašićima još nema. Kako pravosuđe BiH radi i kakav odnos ima prema srpskim žrtvama, odnosno predmetima u kojima se radi o zločinima nad Srbima, izgleda da pravdu nećemo ni dočekati”, kaže Lončarević.\nPrema njegovim riječima, poznato je ko su žrtve i ko su ubice, ali pravosuđu navodno još nešto treba, a ne objašnjavaju šta.\n“Vidljivo je da je riječ o opstrukciji za koju, nažalost, u ovakvoj državi nema sankcije i lijeka. Pobile su ih prve komšije i roditelji su mi pomrli u nadi i nevjerici čekajući pravdu koju, izgleda, ni ja neću dočekati jer istina i pravda ne odgovaraju pravosuđu BiH”, kaže Lončarević.\nMještani su podsjetili da su Gornji Magašići napadnuti 20. jula 1992.godine u popodnevnim časovima, kada su pripadnici oružanih muslimanskih snaga iz Srebrenice i okolnih sela upali u nebranjeno selo i ubili sve civile među kojima pet iz porodice Ilić, te opljačkali i popalili dvadesetak srpskih kuća.\nPrethodni članakUhapšen Sokočanin zbog prijetnji po život\nNaredni članakI ove godine besplatni udžbenici za sve učenike prvog i drugog razreda


Kragujevac: U pucnjavi teško ranjen MMA borac\nIzvor\tBlic\tavgust 16, 2016\nMMA borac iz Kragujevca Radoš Joksimović teško je ranjen u pucnjavi koja se dogodila u centru Kragujevca, javlja “Blic“.\nPrema saznanjima beogradskog lista, 25-godišnjak je zadobio teške povrede kostiju, ali nije u životnoj opasnosti.\nPolicija je, nakon dvodnevne potrage, uhapsila J.M. (22) iz Kragujevca i odredila mu meru zadržavanja u trajanju do 48 sati, zbog postojanja osnova sumnje da je izvršio krivična dela teška telesna povreda i nedozvoljena proizvodnja, držanje, nošenje i stavljanje u promet oružja i eksplozivnih materija. “Blic“ dodaje i da je J.M. pet puta pucao u Joksimovića, koga su pogodila dva projektila, nakon čega se skrivao kod prijatelja, da bi se potom sam predao policiji.\n« Guča: Beživotno telo žene pronađeno u šatoru STRAVIČAN ZLOČIN U VETERNIKU: Muž nožem iskasapio ženu i bebu od 4 meseca »


Smanjen broj saobraćajnih nezgoda – povećan broj stradalih | Palelive.com\nPočetna Regija Istočno Sarajevo Smanjen broj saobraćajnih nezgoda – povećan broj stradalih\nSmanjen broj saobraćajnih nezgoda – povećan broj stradalih\nISTOČNO SARAJEVO – Na području Centra javne bezbjednosti /CJB/ Istočno Sarajevo u prva tri mjeseca ove godine dogodilo se 198 saobraćajnih udesa, što je za 12,4 odsto manje u odnosu na isti period lani, ali je povećan broj stradalih lica, rekla je Srni portparol Centra Danka Tešić.\nTešićeva je istakla da su registrovane dvije saobraćajne nesreće sa poginulim licima, bilo je 12 saobraćajnih nezgoda sa teško povrijeđenim i 22 sa lakše povrijeđenim licima, a sa materijalnom štetom 162 saobraćajne nezgode.\nOna je rekla da je u saobraćajnim udesima stradalo 66 lica, od kojih dva poginula, teže povrijeđenih je 16 i lakše povrijeđenih 48.\nTešićeva je istakla da je u odnosu na isti period 2013. godine stradalo za 34 lica više ili 106,2 odsto, poginulo je jedno lice manje, teško povrijeđenih je pet lica više, dok je lakše povrijeđenih za 30 lica više.\n“Vidljivo je da je broj saobraćajnih nezgoda smanjen za 12,4 odsto, ali da je strdalo za 106 odsto lica više, te je smanjen broj smrtno stradalih, a povećan broj teže i lakše povrijeđenih, pa se može reći da stanje u oblasti bezbjednosti saobraćaja nije na zadovoljavajućem nivou”, rekla je Tešićeva.\nOna je naglasila da su i dalje najčešći uzroci saobraćajnih nezgoda brzina neprilagođena uslovima puta, što je uzrok 44 odsto svih saobraćajnih nezgoda, a slijede nepoštovanje rastojanja i vožnja pod dejstvom alokohola.\nTešićeva je kazala da se saobraćajne nezgode najčešće događaju na magistralnim putevima u dane vikenda, po mokrom kolovozu i po danu od 12.00 do 16.00 časova.\nOna je istakla da Centar tokom godine redovno provodi akcije kontrole brzine, prisustva alkohola kod vozača i vezivanja pojasa kako bi uticali na smanjenje saobraćajnih nezgoda.\nPrethodni članakU pijanom stanju maltretirao suprugu i djecu\nNaredni članakIzabrano novo rukovodstvo Boračke organizacije


Od danas automatsko produženje terapije hroničnim pacijentima: Ne morate više zvati ljekare da vam pišu recepte\nRecepti koji će biti automatski produženi moći će se realizovati u svim ugovornim apotekama, u kojima osiguranici inače realizuje svoje recepte i podižu lijekove, na isti način i u rokovima kao da je to uradio direktno ovlašteni ljekar.\nHroničnim pacijentima u Kantonu Sarajevo, koji koriste tromjesečnu terapiju, od danas (petka) će biti omogućeno automatsko produženje redovne terapije.\nKako iz Zavoda zdravstvenog osiguranja Kantona Sarajevo (ZZOKS) navode, pacijentima će biti produžena redovna tromjesečna terapija za dodatna tri mjeseca. Neće morati pozivati svoje ljekare za produženje terapije. Smanjit će se opterećenje telefonskih linija Doma zdravlja, a to je realizovano zahvaljujući mogućnostima informacionog sistema Zavoda zdravstvenog osiguranja Kantona Sarajevo.\n– Osiguranicima koji koriste tromječenu terapiju za hronična oboljenja, počevši od petka 26. marta, sve tromjesečne terapije bit će produžene automatski za dodatna tri mjeseca, bez potrebe da za to pozivaju timove porodične medicine odnosno ovlaštene propisivače – navode iz Zavoda.\n– To praktično znači da hronični pacijenti koji već koriste lijekove, u naredna tri mjeseca, više neće morati pozivati svoje ljekare porodične medicine da bi im produžili tromjesečnu terapiju elektronskim putem. Ti recepti bit će, elektronski, automatski dostavljeni ugovornim apotekama gdje će ih pacijenti moći realizovati na isti način kao da su ih propisali njihovi ljekari – precizira se.\nIz Zavoda vjeruju da će se tom aktivnošću, u značajnoj mjeri, smanjiti pritisak na zdravstvene radnike u primarnoj zdravstvenoj zaštiti i omogućiti im da više vremena provedu u liječenju prioritetnih covid pacijenata, a hroničnim pacijentima omogućiti nesmetano snabdijevanje putem ugovornih apoteka.\n– Istovremeno, hroničnim pacijentima u Kantonu Sarajevo, kojih ima oko 100.000, ćemo omogućiti da nesmetano dobiju neophodne lijekove, uz skraćenje uobičajenih administrativnih procedura – navodi se.\nKako se ističe u saopćenju za javnost, Zavod zdravstvenog osiguranja Kantona Sarajevo omogućio je tu važnu aktivnost zahvaljujući mogućnostima Centralnog informacionog sistema, putem kojeg se propisuju elektronski recepti i elektronska tromjesečna terapija.\n– Koristimo priliku da zahvalimo svim zdravstvenim radnicima koji pružaju doprinos u borbi protiv pandemije virusa korona, za njihov svakodnevni angažman u pružanju zdravstvene zaštite našim osiguranicima tokom ovih teških vremena – istaknuto je iz Zavoda zdravstvenog osiguranja Kantona Sarajevo.


United City vs Beijing Guoan besplatni rezultati uživo i video stream (2021/06/26)\nStephan Schrock Sean Kane\n7 Pucanje 3\n112 Napadi 66\n68 Opasni napad 21\nRezultat United City vs Beijing Guoan uživo (i video prijenos uživo na mreži) započinje 2021/06/26 u 14:00:00 UTC vremenu u AFC Champions League. Ovdje na rezultatima United City vs Beijing Guoan uživo možete pronaći sve prethodne rezultate United City vs Beijing Guoan poredane po njihovim podudaranjima H2H.\nIme: United City vs Beijing Guoan\nUnited City čvora\nBeijing Guoan čvora\nNogometni rezultati AiScore dostupni su kao iPhone i iPad aplikacija, Android aplikacija na Google Playu i Windows telefonu. Možete nas pronaći u svim trgovinama na različitim jezicima kao "AiScore". Instalirajte aplikaciju AiScore na i pratite United City vs Beijing Guoan uživo na svom mobitelu!\nRisto Vidakovic Savic Trener\nZoran Jankovic Trener


Srđan slavi, sve puno, a pevaju mu poznati pevač i pevačica! (VIDEO) – Lajk.rs\nBivši dečko Lune Đogani, Srđan Sarić, dobio je sina i ovim povodom organizovao slavlje uprkos zabranama i epidemiološkim merama koje su na snazi zbog pandemije korona virusa.\nSrđan se šetao iscepane majice, prisutni su slavili uz pevanje Uroša Živkovića i pevačice Katarine Didanović.\nfoto: Dragan Kadić, PrintScreen/InstagramNa jednom od snimaka se vidi da je na žurki bilo bar 15 ljudi koji su sedeli jedni pored drugih, bez maski.\nPodsećamo, Luna je u rijalitijima tvrdila da su ona i Srđan bili u ozbiljnoj vezi, a onda se oglasio on i naveo da je njihova veza bila “kratka, neformalna i da nije vredna pomena”.\nPročitajte još... Zbog otkaza ruskih turista, cene u Grčkoj nikad niže! Polupansion na 10 noći sa prevozom od 330€\nSrbin sproveden u italijanski zatvor


Zmija u hipermarketu prepala kupce i prodavce - JuGmedia\nZmija u hipermarketu prepala kupce i prodavce\nUz asistenciju radnika jednog hipermarketa, pripadnici Komunalne policije u Vranju, uhvatili su u juče oko 17 časova mladunče stepskog smuka, dugo oko 30 centimetara, koje je prepalo i kupce i radnike.\n“Akcija je sprovedena uz telefonske konsultacije sa Vladicom Stankovićem, iz Udruženja „Poskok“ u Vladičinom Hanu, specijalistom za ovaj posao, koji je zbog posla bio sprečen da lično asistira. Sve je prošlo bezbedno”, piše Vranje News.\nJoš uvek nije poznato kako se zmija uvukla u radnju, a mladunče smuka je odmah posle hvatanja, bezbedno pušteno u prirodno stanište.\n“I ovom prilikom apelujemo na građane da ne paniče i, kada ugledaju zmiju, udalje se na bezbednu udaljenost i obaveste Komunalnu policiju”, poručuju iz policije.\nS obzirom na to da je takvo doba godine, biće sve češća pojava gmizavaca u urbanoj sredini, jer su, kako su kako kažu komunalni policajci, malo aktivniji pre odlaska u hibernaciju.\nŠarčević najavio smenu direktora škola po Srbiji, među njima i Leskovac\nDeda iz Leskovca želeo unuci na svadbi da pokloni ceo svet, ali imao je samo 100 dinara\nĐaci prvaci u Leskovcu dobili knjige i bojanke na poklon „Pažljivkova pravila u saobraćaju“\nAgencija za bezbednost saobraćaja je i ove godine, uz podršku grada Leskovca, sprovela kampanju podele knjiga i bojanki "Pažljivkova pravila u saobraćaju",…\nOvih dana cigarete različitih brendova poskupljuju za 10 dinara po paklici, a ljubitelje duvanskog dima ta praksa očekuje još sedam puta do kraja 2025.…\nZARKO na Grad Leskovac podelio 26 ugovora o samozapošljavanju\nPRAVNICA na Fudbaleri Dubočice dobili nove zimske jakne (video)\nMile na Fudbaleri Dubočice dobili nove zimske jakne (video)


Tema ovog članka je tečnost u cevi. Moramo se upoznati sa fizičkim zakonima i formulama koje opisuju njen pokret, brzinu i volumen. Trudićemo se da ne ulazimo u divljine složenih proračuna: naš zadatak je opisati one obrasce koji će biti razumljivi i …\nNeprijatni mirisi u stanu ne daju nikome zadovoljstvo, pa kada su upitani šta da rade - ako kupatilo smrdi na kanalizaciju, odgovor treba odmah tražiti, jer ponekad čak i čvrsto zatvorena vrata ne pomažu (ipak morate ići tamo).Najveći problem je u …\nToalet - jedno od najčešće posećenih mesta u stanu ili privatnoj kući. Po pravilu, zbog svoje specifičnosti, u njega je koncentrisano puno različitih cijevi i uređaja: snabdevanje toplom i hladnom vodom, kanalizacija, zaporni ventili, merni uređaji i …\nNakon instalacije kanalizacionih sistema, vodovoda i grijanja, najveći deo posla se može smatrati završenim. Ostaje samo da se reši pitanje šta treba raditi sa cevima, malo je verovatno da će ukrasiti unutrašnjost sobe. Rešenje ovog problema može …\nPočnite sa velikim remontom u stanu? U ovom slučaju, verovatno morate razmisliti kako zatvoriti kanalizaciju u WC-u. I to nije iznenađujuće, jer malo kakav projektni projekat pretpostavlja prisustvo takvog dekorativnog elementa kao vodovodnih i …\nKvadratne cevi su postale široko korišćene relativno nedavno, ali danas je teško zamisliti izgradnju bez upotrebe takvih elemenata. Za razliku od proizvoda sa okruglim dijelom, kvadratne i pravougaone cevi se ne koriste za postavljanje različitih …\nCijevi sistema centralnog grijanja i gasovoda u stanu igraju veoma važnu ulogu. Ali metalni ili plastični deo koji se izdvaja na pozadini predivnih tapeta, malo je verovatno da će organski dopuniti svoj elegantan enterijer. Hajde da shvatimo kako …\nZnaci zabrane blizu određenih objekata za mnoge od nas nisu novi, često se sreću. Međutim, činjenica da postoji posebna sigurnosna zona kanalizacionog sistema nije svima poznata. Većina će biti iznenađena kada saznaju da takve teritorije uopće …\nSvako od nas se svakako suočio sa problemom vlage koja se naslanja na cevovod u kući. I ako postoji kondenzacija na cevima - svi ne znaju kako da se suoče sa tim. Štaviše, to se može desiti u kupatilima ili toaletima, kotlovnicama, podrumima, kao i …\nSvaka izgradnja je jednostavno nemoguća bez komunikacionih sistema koji pretvaraju običnu betonsku kutiju u stambenu ili industrijsku zgradu napunjenu energijom. To uključuje vodovod, napajanje strujom, ventilacione šahtove, kao i kanalizaciju, bez …


Grad Novi Pazar nastavlja kršiti Zakon o javnim preduzećima\nNaslovnica Sjeverni Sandžak Novi Pazar Grad Novi Pazar nastavlja kršiti Zakon o javnim preduzećima\nSkupština Novog Pazara raspisala je konkurse za izbor direktora Javnog preduzeća za uređivanje građevinskog zemljišta i “Gradske toplane”, ali ne i Parking servisa, čiji je direktor u vd statusu pune četiri godine, saznaje radio Sto plus.\nPravo prijave na raspisane konkurse imaju punoletne, visokoobrazovane osobe, sa najmanje pet godina radnog iskustva na poslovima za koje se zahteva visoko obrazovanje, a tri na poslovima povezanim sa poslovima javnog preduzeća za koje konkurišu.\nPored toga, kandidati moraju poznavati korporativno upravljanje i imati radno iskustvo u organizovanju rada i vođenju poslova, a ne smeju biti članovi političke partije, niti osuđivani na kaznu zatvora od najmanje šest meseci.\nKonkursi su objavljeni u Službenom glasniku Republike Srbije i na zvaničnom sajtu Novog Pazara 20. decembra i traju 30 dana.\nVršilac dužnosti direktora Gradske toplane je Vladimir Marinković, a JP za uređivanje građevinskog zemljišta Mujo Šaćirović.\nZa razliku od ova dva javna preduzeća, Skupština Novog Pazara već četiri godine ne raspisuje konkurs za izbor direktora Parking servisa, na čijem čelu je od osnivanja 2015. godine, kao vršilac dužnosti direktora, Armin Mehović, čime se direktno krši Zakon o javnim preduzećima.\nNaime, članom 52 Zakona o javnim preduzećima propisano je da period obavljanja funkcije vršioca dužnosti direktora ne može biti duži od jedne godine i da isto lice ne može biti dva puta imenovano za vršioca dužnosti direktora.\nUmesto da raspiše konkurs, Skupština Novog Pazara je na poslednjoj sednici Mehoviću dodelila još jedan mandat vršioca dužnosti direktora Parking servisa.


Letovanje na Sardiniji: Upoznajte lepoticu Mediterana\nUkoliko ste mislili da odmor na egzotičnim destinacijama sa tirkizno plavim vodama i beskrajno dugim belim peščanim plažama podrazumeva da morate da odete na drugi kontinent, zaustavite se....prelepo ostrvo Italije – Sardinija, u svom srcu krije neodoljivu egzotiku. Mnogi kažu da je ovo ostrvo pandan Maldivima, dok iskusni svetski putnici koji su ga posetili, odgovorno tvrde da je po boji mora Sardinija ipak za nijansu lepša od rajskih Maldiva. Kako biste se uverili u lepote ostrva koje posebno privlači pripadnike džet seta, počnite već sada da zapisujete svoje želje i planove za sledeće letovanje.\nOd beskrajno belih peščanih plaža do litica na 900m visine, obala Sardinije je duga oko 1.800km, zbog čega bi bilo najbolje da se u istraživanje ostrva uputite rent-a-carom. Krenite od Kaljarija, prestonice ostrva koji se ubraja u najstarije gradove na tlu Italije, zatim nastavite do Kosta Smeralde – glamurozne rivijere koja je poznata i kao „smaragdna obala“. Centar Kosta Smeralde predstavlja Porto Rotondo, naselje i poznata marina za privatne jahte. Ušuškane uvale, najlepše plaže, dizajnerski boutique hoteli i najbolji restorani ove rivijere, očarali su mnoge poznate ličnosti poput Silvija Berluskonija koji je ovde imao privatnu vilu.\nPreko puta Kosta Smeralde nalazi se arhipelag La Madalena, koji se sastoji od 7 manjih ostrva koji posetioce očaravaju netaknutom prirodom. Tokom vedrih dana, sa jednog od ovih ostrva možete uživati u pogledu na obale Korzike.\nKada je reč o plažama, među najlepšim se ističe La Colba - okružena belim stenama koje sa tirkizno plavim morem stvaraju kontrast vredan divljenja. Ova oaza se nalazi u blizini rta Capo Testa na Sardiniji gde se nalaze neke od najluksuznijih privatnih vila i sa kojeg se pruža prelepi panoramski pogled na veličanstvenu prirodu. Ono što je posebno karakteristično za ovu plažu je čarobna igra delfina koju, ako imate sreće, možete videte u zoru ili u sumrak. La Colba je omiljena kod iskusnih ronioca kao i kod porodica sa decom.\nAli Sardinija nisu samo plaže i odmor dostojan holivudskih zvezda. Poseta farmama koje su u porodičnom vlasništvu veoma je popularna na Sardiniji, jer iz prve ruke možete upoznati način života vaših domaćina i učestvovati u pripremi čuvenih specijaliteta. Poseban specijalitet Sardinije je kockica ovčijeg sira prelivena medom čija se cena kreće oko 10 EUR zbog čega bi gurmani trebalo da posebno obrate pažnju.\nFascinanta kultura, misterije drevnih građevina, gradski festivali, kuhinja koja ističe svoje lokalne proizvode – da li vam je potrebno još razloga za letovanje na Sardiniji? Za više informacija, kontaktirajte sa našim iskusnim travel ekspertima za individualna putovanja koji će vam pomoći u odabiru i pružiti dodatne savete.\nŠetamo Kosta Smeraldom, smaragdnom obalom, i uživamo kao filmska zvezda\nOdmaramo na najlepšim plažama ostrva\nUživamo u izvrsnim specijalitetima po kojima je Sardinija poznata\nUkoliko posetite obale Sardinije tokom septembra, postoji mogućnost da ćete imati neku od plaža samo za sebe. Gužve su najmanje tokom septembra\nPosetite Serpentara, ostrvo u kojem možete plivati u bazenima koje je kreirala priroda. Do ovog ostrva možete doći brodom\nL'Ea Bianca Luxury Resort 5* - za goste sa višim očekivanjima.\nNajbolji način da upoznate lepote i šarm Kosta Smeralde je sa mora. Iznajmite jahtu i posetite sve uvale, istražite okolna ostrva i pronađite svoju privatnu plažu gde ćete uživati daleko od drugih.


Lokid Martin želi da gradi kosmičku 5G mrežu\nTanjug 23. marta 2021. 16:58\nNJUJORK – Ogranak američke korporacije Lokid Martin za razvoj kosmičke tehnologije objavio je danas sporazum o strateškim interesima postignut sa satelitskom startap kompanijom Omnispejs „o istraživanju mogućnosti zajedničkog razvoja 5G mreže u svemiru“.\n„Ovo proisitiče iz zajedničke vizije globalne 5G mreže, koja omogućava korisnicima nesmetano prelaženje između satelitske i zemaljske mreže“, rekao je izvršni direktor Omnispejsa Ram Visvanatan za CNBC.\nOn je istakao „vrhunsku stručnosti“ kompanije Lokid Martin na raznim tržištima, posebno širok spektar njihovih klijenata u Ministarstvu odbrane.\nIzvršni potpredsjednik Lokid Martin Spejsa Rik Ambrouz je izjavio da startap Omnispejs „ima vrlo moćnu viziju kako da se ponudi ova usluga…i kako da se prebaci na mobilni uređaj“.\nPrema njegovim rečima, dve kompanije su po ovom pitanju u interakciji oko godinu dana. Sporazum o strateškim interesima dalje cementira saradnju ovog dvojca na razvoju hibridne mreže koja kombinuje domet globalne satelitske mreže, poznate u industriji kao konstelacija, sa kapacitetima operatera bežičnih mobilnih mreža.\nOmnispejs, sa sedištem u Virdžiniji, prikupio je prošlog meseca 60 miliona dolara preduzetničkog kapitala od investitora predvođenih Fortres Investment grupom, a od svog osnivanja 2012. do danas je prikupio 140 miliona dolara.\nAmbrouz je rekao da je „još uvek prerano reći“ da li će Lokid Martin i sam investirati u Omnispejs, ali je napomenuo da će dve kompanije „istraživati više različitih opcija“ kako se partnerstvo bude širilo, prenosi CNBC.


RTCG - Radio Televizija Crne Gore - Nacionalni javni servis :: Ostali sportovi :: Red Bul negirao da je pokušao da dovede Alonsa\nFORMULA 1 24. 08. 2018. 11:27 >> 11:10 0\nRed Bul negirao da je pokušao da dovede Alonsa\nEkipa Red Bula negirala je da je u dva navrata pokušala da angažuje španskog vozača Fernanda Alonsa za narednu sezonu u Formuli 1, prije nego što je on saopštio da će završiti karijeru.\nAlonso, koji je nedavno najavio kraj karijere po završetku ove sezone, rekao je da mu je Red Bul ponudio ugovor za sljedeću godinu kako bi zamijenio Danijela Rikarda, koji je potpisao ugovor sa Renoom.\n"Formula 1 mi ne pruža izazove koje želim. Ne želim da uđem u ovu avanturu", rekao je Alonso.\nMeđutim, ekipa Red Bula navela je da nije ponudila ugovor tridesetsedmogodišnjem vozaču.\nDirektor Red Bula, Helmut Marko rekao je da se Alonso "ne uklapa u ekipu".\n"Pregovarali smo sa njim 2007. i 2008. Nijesu nam se svidjeli njegovi zahtjevi. Ako pogledate njegovu istoriju, u Meklarenu i Ferariju, to je uvijek bila predstava jednog čovjeka", naveo je Marko, prenio je Bi Bi Si (BBC).\nAlonso želi da osvoji nezvaničnu "tripl krunu" motosporta, pobijedio je u trci Formule 1 u Monaku, u Trci 24 sata Le Mana i ostaje mu još pobjeda u Indi 500.\nOn nije potvrdio da li će se takmičiti u Indikaru naredne godine, a rekao je i da ne očekuje da će se vratiti u Formulu 1.


Podrška "Pile-farmu" za povećanu proizvodnju jaja za uzgoj brojlera - Glas Srpske\nSrna 27.01.2021 11:45\nSARAJEVO - "Farma dva" projekat podržao je firmu "Pile-farm" iz Srpca da uspostave dodatnu farmu i povećaju proizvodnju oplođenih jaja za uzgoj brojlera sa 2,75 miliona na 4,25 miliona godišnje.\nDirektor "Pile-farma" Vesna Vukadinović rekla je da je firma specijalizovana za proizvodnju oplođenih jaja brojlera i da su u prošloj godini proizveli četiri miliona oplođenih jaja i pripremili farmu za dolazak novog roditeljskog jata za ovu godinu.\n"U ovoj godini sigurno ćemo ispuniti naš cilj od 4,25 miliona jaja, tu nema sumnje. Znamo da smo dio većeg lanca vrijednosti i nadam se da će cijeli peradarski sektor u BiH nastaviti raditi sa dobrim poslovnim rezultatima", zaključila je ona.\nOna je napomenula da ova firma, koja je osnovana 2007. godine, ima ugovor sa kompanijom "Perutnina Ptuj", koja im daje roditeljsko jato i hranu za životinje, te pruža veterinarske usluge, saopšteno je iz Farma dva projekta.\nVukadinovićeva je podsjetila na ulaganja i proizvodnju u proteklom periodu, kao i kako su se obratili "Farma dva" projektu, kog implementiraju Švedska i USAID, sa zahtjevom za dodjelu bespovratnih sredstava.\n"Pile-farm" je u 2018. godini imao tri farme sa ukupno 20.000 kokoški u porodičnom jatu, a godišnja proizvodnja oplođenih jaja dostigla 2,75 miliona, zbog čega su morali da se proširuju.\n"Farma dva" projektu, kog implementiraju Švedska i USAID, obratili su se 2019. godine sa zahtjevom za dodjelu bespovratnih sredstava. "Pile-farm" je izgradio novu zgradu, a "Farma dva" projekat im je pomogao u nabavci dijela opreme potrebne za pravilno funkcionisanje farme, uključujući sistem za hlađenje i ventilaciju.


RT: „Ko god je na strani Izraela, neka svi znaju da smo protiv njih“: Erdogan osudio Netanijahua i SAD zbog ubistava Palestinaca\nRT: „Ko god je na strani Izraela, neka svi znaju da smo protiv njih“: Erdogan osudio Netanijahua i SAD zbog ubistava Palestinaca\nTurski predsednik Redžep Taip Erdogan osudio je Izrael i njegove saveznike koji omogućuju "državni teror… u Palestini", izjavljujući:\n"Ko god da je na strani Izraela, neka svi znaju da smo protiv njih."\n"Ne odobravamo šutnju o državnom teroru koji Izrael oštro vrši u Palestini", rekao je Erdogan, obraćajući se visokim pokrajinskim zvaničnicima svoje stranke Pravde i razvoja u Ankari, prenosi iranska PressTV.\nErdogan je žestoki kritičar izraelskog premijera Benjamina Netanijahua i njegove vlade, osuđujući izraelskog premijera koji je trenutno upetljan u višestruke istrage korupcije i primanja mita, kao „lopov koji predvodi Izrael“ i „tiranin koji kolje sedmogodišnju palestinsku decu“.\nKada je Izrael usvojio svoj kontroverzni zakon o "jevrejskoj državi", Erdogan je to okarakterisao kao prelazak na "Hitlerov duh ... koji se ponovo digao među izraelskim zvaničnicima".\nMeđutim, njegovi poslednji komentari mogli bi se takođe protumačiti kao osuda prema Vašingtonu, nakon što su SAD "suspendovale" Tursku iz programa borbenog aviona F-35. SAD su osudile kupovinu ruskog PVO sistema S-400 od strane Turske kao "izdaju NATO bezbednosnih interesa".\nIako je Trampova administracija jasno stavila do znanja da se Ankara može pridružiti skupocenom programu ako se odrekne ruske tehnike, Erdogan je umesto toga saopštio da je spreman dalje da distancira Tursku od američkog tržišta oružja, javno otkazujući narudžbu od 100 "naprednih aviona Boing".\nIzraelske vojne snage ubile su 56-oro palestinske dece i ranile skoro 2700 „u kontekstu demonstracija, sukoba i operacija pretraga i hapšenja“ u 2018. godini, navodi se u izveštaju Ujedinjenih nacija objavljenom u petak, u kojem se kao i u mnogim drugim ranije izveštajima i misijama UN-a za utvrđivanje činjenica poziva Izrael da „prekine prekomernu upotrebu sile". Broj ubijene dece bio je najveći od 2014. godine, kada je Izrael vodio poslednji jednostrani rat protiv Gaze.\nSavet bezbednosti UN pokušao je da otkaže rušenje od strane Izraela 10 palestinskih stambenih zgrada u Jerusalimskom području Vadi Humus, sačinivši rezoluciju kojom se osuđuje uništavanje zbog "podrivanja [održivosti] rešenja dve države i obećanja za pravedan i trajan mir", samo da bi SAD postavile veto na taj potez, samo da bi SAD stavile veto na taj potez.\nfoto: © Reuters / Sputnik / Pool / RT/ vostok.rs


Tramp za povratak Rusije u G8 - Sputnjik Srbija\n15:21 25 Novembar 2020\nTramp za povratak Rusije u G8\n21:03 20.08.2019 Preuzmite kraći link\nAmerički predsednik Donald Tramp izjavio je da bi definitivno podržao povratak Rusije u G8, javila je agencija Frans pres.\n„Mislim da bi bilo prikladno da se Rusija pridruži G7 i učini je ponovo grupom G8“, rekao je Tramp novinarima uoči samita G7 u Francuskoj.\nAmerički predsednik je dodao da bi podržao predlog članova grupe da se Rusiji vrati članstvo u grupi najvećih svetskih ekonomija, koje je ukinuto 2014. godine, nakon što je njegov prethodnik Barak Obama optužio Moskvu za krizu u Ukrajini.\nRanije je predsednik Rusije Vladimir Putin, komentarišući mogućnost obnove „osmorke“, istakao da je Rusija spremna da sarađuje sa evropskim partnerima u svakom formatu.\nU jesen 2018. godine premijer Italije Đuzepe Konte takođe je izjavio da smatra da je neophodno da se Rusija vrati u G8.\nG7, G8, Donald Tramp


MUP SBK: Vozač lišen slobode i zadržan u policiji do otrježnjenja – Radio Vitez\nEvidentirano je 5 saobraćajnih nezgoda, u kojima nije bilo povrijeđenih osoba.\nZbog različitih prekršaja iz oblasti saobraćaja uručeno je ukupno 156 prekršajnih naloga, a mobilnim i fiksnim radarima evidentirano je ukupno 51 prekršaj prekoračenjem dozvoljene brzine.\nIz saobraćaja je zbog upravljanja vozilom pod dejstvom alkohola isključen 1 vozač, koji je lišen slobode i zadržan u policijskim prostorijama do otrježnjenja zbog prisustva alkohola u organizmu preko 1,5 promila. Zbog neregistrovanosti ili tehničke neispravnosti iz saobraćaja su isključena 2 vozila.\nPrevious ArticleŽUPA VITEZ: Raspored misa – blagoslova poljaNext ArticleEU se obavezala na smanjenje cijena rominga sa zapadnim Balkanom


Nušićevi dani: "Mister Dolar" najbolja predstava, Irfan Mensur najbolji glumac\nDodelom festivalskih nagrada večeras će biti završeni ovogodišnji "Nušićevi dani" u Smederevu.\nNagrada za najbolju predstavu u celini po oceni stručnog žirija, statueta Branislava Nušića, pripala je predstavi "Mister Dolar", mjuziklu nastalom po poznatom Nušićevom delu u izvođenju Pozorišta na Terazijama, u adaptaciji i režiji Vladimira Lazića.\nOvoga puta, za razliku od nekih ranijih izdanja festivala, i publika je bila istog mišljenja. I po oceni gledalaca „Mister Dolar“ je nadmašio ostalo viđeno u festivalskom programu i zaslužio nagradu publike za najbolju predstavu.\nNagrada za najuspešnije glumačko ostvarenje na festivalu po oceni stručnog žirija, koja nosi ime Milosava Buce Mirkovića, dugogodišnjeg saradnika „Nušićevih dana“ biće dodeljena Irfanu Mensuru za ulogu Vuleta u predstavi „Hor bečkih dečaka“, Teatra Carte Blanche, u produkciji „Yugoarta“ iz Beograda, a u režiji Irfana Mensura, koji je i adaptirao tekst Miroljuba Nedovića.\nIrfan Mensur u predstavi "Hor bečkih dečaka"\nStručni žiri za dodelu nagrade za najbolju predstavu i nagrade „Milosav Buca Mirković“ za najbolje glumačko ostvarenje na festivalu ove godine radio je u sastavu: Ana Sofrenović, dramska umetnica, predsednica žirija, Božidar Stošić, dramski umetnik i Miloš Jagodić, reditelj.\nDobitnik Nušićeve nagrade za životno delo glumcu komičaru, kako je još ranije objavljeno, jeste Milena Dravić. Ljiljana Stjepanović, predsednica žirija i članovi: Radmila Živković, Miljana Kravić i dr Zoran Maksimović, nisu imali dilemu oko ovogodišnje dobitnice, koja je, nažalost, najavila da neće prisustvovati uručenju, a nagradu umesto nje, shodno njenoj sugestiji, preuzima autorka monografije „Milena dravić – više od umetnosti“ Tatjana Nježić.\nPlakete sa likom Branislava Nušića za najbolja glumačka ostvarenje večeri dobili su Hristina Popović za ulogu Mice u predstavi „Mrešćenje šarana“, Marko Gvero za ulogu Beranžea u „Nosorogu“, Lazar Jovanov za ulogu Viktora-Emanuela Šandebiza i Poša u predstavi „Buba u uhu“, Predrag Ejdus za ulogu Ace u „Horu ’bečkih’ dečaka“ i Marko Gvero za ulogu Žana i Jovana Todorovića u mjuziklu „Mister Dolar“.\nVečerašnji svečani program dodele nagrada i zatvaranja festivala biće u znaku kabarea „Nušiću u čast“ u kome učestvuju: Ljiljana Stjepanović, Vesna Stanković, Vanja Milačić, Nebojša Dugalić, Slobodan Stefanović i orkestar. U okviru programa biće prikazan i kratki film posvećen delu Milene Dravić.


Odbor utvrdio kandidate za članove Saveta REM\nBeta 28. novembra 2016. 16:15\nOdbor Skupštine Srbije za kulturu i informisanje utvrdio je danas listu kandidata za članove Saveta REM-a koje su predložili univerziteti akreditovani u Srbiji, i koje su predložila udruženja čiji su ciljevi ostvarivanje slobode izražavanja i zaštita dece.\nKandidati 56 civilnih organizacija su Radoje Pujović i Radoslav Nikolić, a kandidati univerziteta su Vladimir Tomašević i Goran Petrović.\nPoslanici opozicije tražili su, medjutim, da se odloži razmatranje liste kandidata civilnog sektora zbog tužbe koju je Upravnom sudu podnela grupa organizacija čiji kandidati u Skupštini Srbije nisu izabrani.\nTrebalo je da poslanici na sednici 14. oktobra odluče izmedju Snežane Stojanović Plavšić i Milana Antonijevića, ali niko od njih dvoje nije dobio dovoljan broj glasova, pa je od nevladinih organizacija traženo da ponovo predlože svoje kandidate.\nLista novih kandidata utvrdjena je na današnjoj sednici Odbora, ali poslanici opozicije osporavali su relevantnost pojedinih nevladinih organizacije koje su ih predložile.\nOpozicija je tražila i da se razmatranje kandidata nevladinog sektora odloži dok se ne okonča upravni spor o tom pitanju.\nPoslanik Sandžačke demokratske akcije Enis Imamović rekao je da bi bilo dobro sačekati da se završi upravni spor jer je dovedena u pitanje skupštinska procedura.\nPoslanica Demokratske stranke (DS) Vesna Marjanović je rekla da ne treba „na silu“ ići u proceduru koja ne može da donese dobre rezultate i istakla da moraju da se biraju najbolji ljudi po najboljoj mogućoj proceduri za člana tog regulatornog tela koje, kako je ocenila, ne radi dobro.\nPoslanica Pokreta „Dosta je bilo“ Ana Stevanović rekla je da se mora razmotriti apel nevladinog sektora i da zato treba odložiti razmatranje novih kandidata. Ona je dovela u pitanje i relevantnost organizacija koje su predložile nove kandidate.\nOna je podsetila da za Snežanu Stojanović Plavšić nije glasao ni jedan poslanik, a da je za Milana Antonijevića glasalo 26 poslanika.\n„Ja da sam dobila toliki broj glasova, ne bih insistirala da ponovo budem kandidat. Nula glasova i 26 je zaista poražavajuće“, rekla je Gojković, navodeći da ne razume „čemu toliko insistiranje“ na tim kandidatima.\nOna je procenila da poslanici za njih nisu glasali možda jer nisu smatrali da su organizacije koje su ih predložile relevantne, ili zbog „političkog profila“ kandidata.


Tanjug 25. januara 2022. 20:21\nLOS ANĐELES – Advokati holivudskog glumca Aleka Boldvina i drugih producenata filma „Rast“ (Rđa) traže od suda da odbaci tužbu koju je podnela supervizor na scenariju Mejmi Mičel, koja je bila na setu kada je Boldvin ispalio bojevi metak kojim je ubijena snimateljka Halina Hačins.\n„Uprkos pokušaju tužioca da tvrdnje deklariše kao namerne, ništa u vezi sa optužbama ne ukazuje na to da je bilo koji od optuženih namerno počinio štetno ponašanje“, navodi se u podnesku advokata.\nMičel tvrdi u tužbi podnetoj u novembru da je Boldvin trebalo sam da proveri da li je pištolj napunjen bojevom municijom, a ne da se oslanja na pomoćnika režisera koji je tvrdio da je revolver „kolt 45″ bezbedan za upotrebu.\n„Umesto toga, po našem mišljenju, Boldvin je izabrao da igra ruski rulet kada je pucao iz pištolja bez provere oružja. Njegovo ponašanje i ponašanje producenata bilo je nepromišljeno”, navodi se u tužbi protiv Aleka Boldvina i njegovih kolega koju je Mičel pred Višim sudom u Los Anđelesu podnela za nanošenje emocionalnog stresa i namerno nanošenje štete.\nSnimateljka Halina Hačins je ubijena, a reditelj Džoel Souza je ranjen na snimanju jedne od scena filma „Rast“, u Novom Meksiku, 21. oktobra 2021. godine, kada je Boldvin ispalio bojevi metak.


Andrićevu nagrada za 2018. godinu Draganu Stojanoviću - LookerWeekly.com magazin\nŽiri Andrićeve nagrade uručio je juče Andrićevu nagradu za 2018. godinu Draganu Stojanoviću za zbirku priča “Ćerka španskog borca”, u izdanju Doma kulture “Studentski grad”. Dobitnik je novčani deo nagrade poklonio Fondaciji Solidarnost za Kosovo, po ugledu na Ivu Andrića koji je celokupan novac od Nobelove nagrade donirao Bosni i Hercegovini, za izgradnju biblioteka i kupovinu knjiga.\nDom kulture “Studentski grad” se u pogledu izdavačke delatnosti pozicionirao kao institucija koja ume da prepozna kvalitet. Nadamo se da će i naša ovogodišnja izdanja, sa kojima će publika imati priliku da se upozna na predstojećem Sajmu knjiga, na štandu Doma kulture “Studentski grad”, takođe biti prepoznata kao umetnički vredna od strane književne kritike i ljubitelja pisane reči.\nOdržano predavanje Italiijanskog kustosa Marka Skotinija o novom pristupu ekologiji u Beogradu\nKako prepoznati diskriminaciju u socijalnoj zaštiti?\nFilmski centar Srbije, kao i prethodnih godina, izlaže svoja izdanja na Međunarodnom beogradskom sajmu knjiga. Na ovogodišnjem Sajmu knjiga, koji se ove godine održava od 20. do 27. oktobra, FCS će imati brojne...


3. decembar 2019. Predsednica Narodne skupštine sa delegacijom Evropskog parlamenta\nGojković se sastala sa delegacijom Evropskog parlamenta\nPredsednica Narodne skupštine Republike Srbije Maja Gojković sastala se danas sa delegacijom Evropskog parlamenta, u kojoj su lider Evropske narodne partije u Evropskom parlamentu Manfred Veber, predsedavajući Odbora za spoljne poslove Evropskog parlamenta Dejvid Mekalister i izvestilac Evropskog parlamenta za Srbiju Vladimir Bilčik.\nGojković je sa predstavnicima Evropskog parlamenta razmenila mišljenja o aktuelnim procesima u pogledu politike proširenja i u tom kontekstu perspektivama Srbije i regiona Zapadnog Balkana.\nGojković je istakla da Srbija potvrđuje privrženost procesima evrointegracija i izrazila nadu da će na kraju predsedavanja Finske Evropskom savetu doći do otvaranja pregovaračkih poglavlja. Gojković je napomenula da je Srbija spremna za četiri pregovaračka poglavlja i navela da ne može biti zadovoljna dinamikom njihovog otvaranja.\nGojković je sa članovima Evropskog parlamenta razgovarala o aktuelnostima u vezi sa radom Narodne skupštine, kao i u kontekstu održavanja Međustranačkog dijaloga, uz posredovanje Evropskog parlamenta.\nGojković je sa evropskim parlamentarcima razgovarala o regionalnoj saradnji, a istaknut je značaj nastavka regionalne saradnje parlamenata.


Kragujevački Fijat između zastoja i novog modela - BIZlife\n11/04/2016 | 22:07\nKragujevački Fijat između zastoja i novog modela\nMinistar privrede Željko Sertić kaže da se sa predstavnicima Fijata razgovara o mogućnosti proizvodnje novog modela, ali da ta kompanija trenutno redizajnira postojeću verziju automobila.\n“Na bazi toga pokušaće da ostvare određene poslovne rezultate, sa kojima smo mi saglasni, ali sa njima intenzivno razgovaramo i zaista bi bilo sjajno da u narednom periodu obezbedimo eventualno i drugi model”, kazao je Sertić novinarima u Kragujevcu.\nPrema njegovim rečima, to bi značilo “jedan duži niz godina poslovanja Fijata”, kao i mogućnost “održanja na poslu” svih zaposlenih u kragujevačkom Fijatu, kao i njegovih dobavljača.\nOn je rekao da u fabrici FCA Srbija u Kragujevcu povremeno dolazi do zastoja u proizvodnji jer, kako je ocenio, “tržište nekada stane”, a da su ti zastoji nešto što je planirano.\n“Fijat je samo jedna od kompanija u svetu koja ima cikluse i svaki model ima svoje uspone i padove, a mi se trenutno nalazimo u tom srednjem delu, u kome se povremeno dešava da nemate pun kapacitet, jer nekada tržište stane i dolazi do zastoja u proizvodnji”, kazao je Sertić.\nČak petina izvoza iz slobodnih zona\nMAĐARI ZAVRŠILI SA EKSPERIMENTOM: Radnje će raditi i nedeljom


Ministarstvo: Nema nikakvih “rupa” u zakonu, Kar go radi nelegalno - Infobrif\nObjavljeno 8.10.2019. u 18:31 poslednja izmena 8.10.2019. u 19:18\nU Zakonu o prevozu putnika u drumskom saobraćaju nema nikakvih „rupa“ kako se pokušava predstaviti u delu javnosti, već je reč o pokušajima da se opravda nelegalno obavljanje prevoza od strane udruženja “Kar go”, saopštilo je Ministarstvo građevine, saobraćaja i infrastrukture, prenosi Danas.\nTo je saopšteno povodom pojedinih stavova zvaničnika i predstavnika nevladinog sektora poput NALED-a u javnosti, u kojima se relativizuje činjenica da udruženje “Kar go” obavlja taksi delatnost suprotno zakonu koji uređuje prevoz putnika u drumskom saobraćaju, dodaje se u saopštenju.\nZakon o prevozu putnika u drumskom saobraćaju, koji je prošao sve instance – usvojila ga je Vlada Srbije i potpisala premijerka Ana Brnabić, usvojen je u parlamentu i potpisao ga predsednik Srbije Aleksandar Vučić, propisao je uslove za sve vidove prevoza putnika, uključujući i taksi prevoz, kojima se zadovoljavaju u potpunosti potrebe građana za prevozom u okviru jedinice lokalne samouprave.\nUpravo je Zakon o prevozu putnika u drumskom saobraćaju sankcionisao nelegalne vidove prevoza, ističe ovo ministarstvo, kao što je pružanje taksi usluga pod plaštom limo servisa. U saopštenju se podseća da je pre donošenja ovog zakona upravo “Kar go” koristio postojanje više zakona koji nedovoljno precizno uređuju istu oblast, za nelegalno organizovanje taksi prevoza.\nMinistarstvo je dodalo u saopštenju da je neprijatno iznenađeno neistinitim tvrdnjama pojedinih profesora Saobraćajnog fakulteta, koji otvoreno obmanjuju javnost da “Kar go” nije taksi i ne krši zakon.\nPrema važećem Zakonu o prevozu putnika u drumskom saobraćaju, nedvosmisleno je da se udruženje “Kar Go” bavi organizovanjem nelegalnog taksi prevoza, suprotno važećem zakonu, time što organizuje obavljanje delatnosti prevoza putnika bez propisanih odobrenja, saopštilo je Ministarstvo saobraćaja.\nVulin: Smanjenje cenzusa bi omogućilo većini stranaka da…\nDelatnost koju obavlja “Kar go” nije “pružanje pomoći članovima na putu” kako predstavnici ove kompanije pokušavaju da ga objasne vređajući time inteligenciju građana niti je pružanje “usluge pametnog prevoza u gradovima”, koji u važećoj klasifikaciji delatnosti Srbije nigde ne postoji, ističe se u saopštenju.\nŠtaviše, pitanje uvođenja “novih usluga” u prevozu putnika nikada nije bilo predloženo od bilo koje grupacije, pojedinca, organizacije, pa ni od samoproklamovanih “lidera četvrte industrijske revolucije”, navelo je Ministarstvo saobraćaja u saopštenju.\nOni su podsetili i da su za sprovođenje Zakona o prevozu putnika u drumskom saobraćaju nadležni gradski inspekcijski organi, policija i komunalna policija, kojima su zakonom data i dodatna ovlaćenja, kako bi mogli da sankcionišu svaki vid nelegalnog prevoza.\nOsim ovih organa, suzbijanjem nelegalnog prevoza treba da se bave i drugi organi, posebno oni čiju nadležnost predstavlja utvrđivanje zloupotreba udruženja, kao pravne forme, kojom se pokušava dati privid legalnosti jednoj očigledno nelegalnoj aktivnosti, efikasnije procesuiranje prekršajnih ili krivičnih postupaka, za prekršaje, privredne prestupe ili krivična dela, koji se vrše tokom organizacije i vršenja navedenih aktivnosti, saopštilo je ovo ministarstvo.\n„Iznete činjenice pritom nemaju nikakve veze sa ocenom kvaliteta taksi službe i sa pitanjem da li taksisti plaćaju ili ne plaćaju porez, jer je to pitanje već regulisano zakonom i svako ponašanje suprotno zakonu mora biti najstrožije sankcionisano. Zbog svega navedenog, smatramo da blokada grada nije rešenje, i da je jedino rešenje sprovođenje zakona od strane onih institucija koje su za to nadležne, kao i prilagođavanje poslovanja kompanije ‘KarGo’ zakonu o prevozu putnika“, zaključilo je ministarstvo nadležno za saobraćaj.\nČile “u poslednji čas” pozvao Kosovo na Skupštinu Interpola


Vulin: Srbija doživljava Srpsku kao svoj spoljnopolitički prioritet\nRepublika Srpska nastala je da se jasenovački genocid više nikada ne bi ponovio, a njeno postojanje garantuje da će Srbi živeti na ovim prostorima mirno, slobodno i kako zaslužuju, izjavio je danas ministar odbrane Srbije Aleksandar Vulin.\n– Srbija doživljava Republiku Srpsku kao svoj spoljnopolitički prioritet. Svaka naša akcija i odluka je uvek vezana za to kako će se ona odnositi na Srpsku. Dok je na čelu Srbije Aleksandar Vučić, Republika Srpska će biti čuvana i sačuvana – poručio je Vulin, pre svečane akademije u Banjaluci povodom Dana Republike.\nOn je naveo da su Srbi danas suočeni sa pretnjom stvaranja “velike Albanije” i poništavanja srpskog postojanja gde god nemaju svoju državu i gde god drugi odlučuju o njima, zbog čega nemaju pravo da odustaju od rešavanja srpskog nacionalnog pitanja.\n– Kada budemo rešavali ovo pitanje moramo to uraditi tako što ćemo posmatrati srpstvo u celini. Srbi moraju imati jedinstven centar, jedinstven politički put i odluke koje se moraju donositi u Beogradu, u zajedništvu svih Srba i vodeći računa o svim delovima srpstva – smatra Vulin, prenosi Srpskainfo.\n– Republika Srpska je moj dom, dom svih Srba i svih ljudi koji veruju u slobodu i da se za nju vredi boriti – naglasio je Vulin i svim građanima čestitao današnji veliki praznik.\nOn je Dan Republike čestitao i svim Srbima, jer, kako je naveo, praznik Republike Srpske je praznik za sve Srbe, dokaz uspešnosti borbe za slobodu i potrebe borbe za slobodu.\nKomentarišući odluku Ustavnog suda BiH prema kojoj je Dan Republike neustavan, Vulin je rekao da on poštuje odluke organa Republike Srpske i njenih građana.\n– Niko ne može zabraniti građanima Republike Srpske da imaju svoje praznike. Ne verujem da je ovaj praznik uperen ni protiv koga. Ako je nekome stalo do BiH, mora mu biti stalo i do Republike Srpske, jer ako je Srpska uspešna – biće to i BiH, a sve drugo nas vodi do užasa rata – poručio je Vulin.\nČubrilović: Srpski narod u BiH izborio je svoju SLOBODU I PRAVO NA REPUBLIKU SRPSKU\nPlenković: Čović sam donosi odluke, uskoro imenovanje novog ambasadora Hrvatske u BiH\nGrubeša: Napadi su NERAZUMNI, Dan Republike Srpske nije neustavan\nMesna zajednica Ilićka zatražila je od nadležnih da se za potrebe stanovništva u ovom naselju, koje se svrstava među najgušće naseljene u gradu, otvori ambulanta.


Radionica o reciklaži u Centru za dnevni smeštaj i boravak dece i omladine sa poteškoćama u razvoju – GEM info\nRadionica o reciklaži u Centru za dnevni smeštaj i boravak dece i omladine sa poteškoćama u razvoju\n10/05/2019 13/05/2019 Redakcija 0 Comments\nRadionicu o reciklaži u Centru za dnevni smeštaj i boravak dece i omladine sa poteškoćama u razvoju organizovali su zaposleni u Kancelariji za unapređenje usluga u JPKP „Lazarevac“. Na ovaj način nastavljena je saradnja JPKP „Lazarevac“ i lokalne zajednice koja ima za cilj i edukaciju najmlađih o očuvanju okoline.\nU Centru za dnevni smeštaj i boravak dece i omladine sa poteškoćama u razvoju svoj cilklus predavanja sa ciljem da animiraju najmlađe i edukuju ih o značaju očuvanja čistoće i uređenja okoline u kojoj žive radionicom o reciklaži nastavili su predstavnici JPKP „Lazarevac“ . Defektolog Jelena Vukić zahvalila se na saradnji i izrazila značaj ovakvih radionica za korisnike dnevnog centra.\nOvo je samo jedan od projekata Kancelarije za unapređenje usluga korisnika JPKP „Lazarevac“ koja je od nedavno intenzivirala svoje aktivnosti kako bi uključila širu društvenu zajednicu u uređenje i očuvanje čistoće grada.\nSlađana Simić, JPKP „Lazarevac“\nPosebna pažnja posvećena je korisnicima centra kao osetljivoj grupi korisnika, a radionica je imala za temu reciklažu.\nU ovakve i slične projekte JPKP „Lazarevac“ biće uključene sve osnovne i srednje škole na teritoriji GO Lazarevac, javna preduzeća i ustanove, kao i udruženja i organizacije čiji je cilj da naš grad izgleda uređeniji, čistiji i lepši.\nŠeruj post "Radionica o reciklaži u Centru za dnevni smeštaj i boravak dece i omladine sa poteškoćama u razvoju"\n← Ansambl „Kolo“ 23. maja nastupa pred Lazarevčanima\nNenad Bačanac: Protivgradni strelci spremni za novu sezonu →


srbijasport.net - Vesti - Prva liga Srbije - Posle Marka Vidojevića, Radnički je dobio još jednog kvalitetnog mladog trenera – Dejana Čelara!\nUtorak, 28.01.2020 12:43\nNaslovna fotografija preuzeta sa Portala BAP VESTI\nU želji da iz pravog izvora saznamo informacije kako bi demantovali piskaranja nekih “vikend novinara” pozvali smo Dragana Tomaševića, sportskog direktora.\nZahvaljući Tomaševiću, razgovarali smo i sa Dejanom Čelarom novim šefom Stručnog štaba Radničkog.\nOvo je sportska vest dana. Interesantno je da nekim “vikend novinarima” nije smetala haotična situacija u Klubu koji dve godine radi u skoro neregularnim uslovima, bez rukovodstva Kluba , sednice Skupštine. Interesantno je takodje da za ovih godinu dana kako su Marko Vidojević i fudbaleri ostvarili izuzetan rezultat, taj isti “vikendaš” nije napisao dve dobre proste rečenice o Radničkom, nije se dva puta sreo sa Markom Vidojevićem, video sa igračima, da bi danas pisao neistine .\n“Vikendaš” nije napisao, a zna da u Pirotu ne mogu da nadju novog predsednika, jer niko ne želi, da u Pirotu nema pravog kandidata za sportskog direktora, da je samo Rade Manić vlasnik profi licence i da je kandidat morao da se traži van našeg grada.\n“Vikendaš novinar” koji navraća u Pirot i na sve “pljuje” iz glavnog grada, nije napisao da su Dragoslav Jocić Tref i Dragan Tomašević, posle višemesečnih razgovora prihvatili da uzmu u ruke “vruću” peglu, da pokušaju da Radničkom pomognu.


Trijumf u Interpolu obeležen je dostojanstveno\nIzvor: Radio Televizija Vojvodine, 23.Nov.2018, 01:06 (ažurirano 02.Apr.2020.)\nOdluka Interpola da ne primi Kosovo u članstvo je veoma značajna za Srbiju, ali i za međunarodno pravo i policijsku profesiju u celini izjavila je državna sekretarka u Ministarstvu unutrašnjih poslova Dijana Hrkalović.\nOna je za Srpski telegraf rekla da je bilo pitanje da li će Interpol ostati policijska organizacija ili će podleći pritiscima i postati jedna politizovana institucija, ali da je srpska delegacija zahvaljujući mnogobrojnim naporima uspela da pokaže d pravo >> Pročitaj celu vest na sajtu Radio Televizija Vojvodine << i pravda mogu da pobede pritiske i potkupljivanje.\nUpitana da li je u nekom trenutku pomislila da će Priština uspeti u svojoj nameri, Hrkalović je rekla da je verovala da će pravda pobediti, o čemu svedoče rezultati.\nGovoreći o tome kako je srpska delegacija proslavila ishod glasanja u Interpolu, ona je rekla da je to urađeno dostojanstveno i onako kako dolikuje za jednu tako važnu pobedu.\n"Za razliku od prištinske delegacije koja je demonstrativno napustila generalnu skupštinu nakon glasanja i poraza. Nisu uspeli da sakriju da su šokirani ishodom, ni oni ni njihovi saveznici", rekla je Hrkalović.


BANJALUKA, I Fiskalni savjet utvrdio je da je deficit budžeta Srpske za prošlu godinu veći nego što je to prikazala Vlada i to za šest miliona maraka. Ipak, njihova cifra od 50,5 miliona je daleko manja od famoznih 175 koliko je\nTegeltija: Budžetski prihodi veći nego lani\n19.10.2016. / 16:38\nBANJALUKA, Ministar finansija Republike Srpske Zoran Tegeltija izjavio je da je prihodovna strana budžeta Srpske za prvih šest mjeseci ove godine izvršena u značajno većem obimu u odnosu na prošlu godinu.\nViše od 40 odsto budžeta Srpske odlazi na otplatu duga\n16.09.2016. / 8:15\nBANJALUKA, Dug Republike Srpske godišnje raste za nekoliko stotina miliona maraka. Prema podacima iz Ministarstva finansija, ove godine na otplatu duga odlazi više od 40 odsto budžeta Srpske.


"Teško" se držati mjere - Ekonomija i posao - CazinNET Forum\n"Teško" se držati mjere\nBy mell, March 21, 2012 in Ekonomija i posao\nU publikaciji Svjetske banke "Doing Bussiness" za ovu godinu, BiH je svrstana rame uz rame sa zemljama poput Svazilenda, Ugande, Tanzanije, dok su zemlje poput Albanije, Kirgizije, Papue Nove Gvineje ili Mongolije na pomenutoj listi prešišale BiH za više od 70 mjesta.\nDa li skora budućnost nosi promjene, smanjenje birokratskog aparata u cilju većeg napretka u stvaranju povoljnijeg poslovnog ambijenta za strane ulagače?\nGeneracija BiH za Evropu je inicijativa koju je pokrenuo specijalni predstavnik Evropske unije u BiH (EUSR) u junu 2011. godine, a koja okuplja novu generaciju mladih profesionalaca iz različitih sektora (od biznisa, akademske zajednice, civilnog društva, medija, kulture, politike i drugih oblasti) širom Bosne i Hercegovine, sa ciljem unaprijeđenja društvenog dijaloga o relevantnim pitanjima na evropskom putu BiH.\nGeneracija BiH za Evropu je s ciljem ubrzanja procesa registracije preduzeća u BiH okupila ključne donosioce odluka i učesnike ovog procesa koji su raspravljali o efikasnim rješenjima koji će doprinjeti bržem procesu registracije preduzeća u BiH, a samim tim i otvaranju većeg broja novih preduzeća i time stvaranju većeg broja radnih mjesta u BiH.\nRazgovorano je o mogućnostima primjene elektronskog potpisa u procesu registracije poslovnih subjekata, informativnim alatima o procesu registracije preduzeća, harmonizaciji dokumentacije potrebne za registraciju preduzeća, te definisanju posebnog pravilnika koji bi poboljšao poštivanje zakonskih rokova u dotičnom procesu.


Uhapšen bivši direktor Meridijan banke\nPripadnici Ministarstva unutrašnjih poslova, u saradnji sa Višim tužilaštvom, uhapsili su danas sedmočlanu grupu na čelu sa Tomislavom Đorđevićem, bivšim direktorom “Meridijan banke”, izjavio je Tanjugu direktor policije Milorad Veljović.\nPrema njegovim rečima, grupa se sumnjiči da je u vreme privatizacije oštetila društveno preduzeće Ribarsko gazdinstvo iz Beograda za više od oko 2,5 miliona evra.\nPored Đorđevića, kako navodi B92, uhapšeni su još i njegova ćerka Dubravka Đorđević iz Novog Sada, 1978. godište, inače članica Upravnog odbora "Ribarskog gazdinstva", članica Upravnog odbora Aleksandra Sedlar, 1980. godište iz Novog Sada, i Đurđa Prica, takođe iz Novog Sada, 1963. godište.\nUhapšeni su i generalna direktorka Ribarskog gazdinstva Veselinka Popović iz Beograda, 1959. godište, i generalni direktor Ribarstva Duško Nikitović, 1966. godište iz Novog Sada, kao i Vojin Manasijević iz Beograda,1950. godište, tehnički rukovodilac u DP Ribarsko gazdinstvo.\nVeljović je ukazao da je ovo još jedan dokaz odlučne borbe priotiv organizovanog kriminala i da će sve aktivnosti policije u tom pravcu biće nastavljane i ubuduće.\nHapšenje Bivši direktor Meridijan banka MUP Srbije Milorad Veljović\nFILMSKO HAPŠENJE U NOVOM SADU Specijalci im upali u stan dok su spavali, EVO ŠTA SU PRONAŠLI (VIDEO)\n00:20 NAPRAVILI ZASEDU, PA OTVORILI VATRU Ubijeno najmanje 30 vojnika u napadu na rudnik u Nigeru\n00:14 BAHATI VOZAČ ZAMALO UBIO DVE ŽENE Preticao velikom brzinom preko trotoara, "nisu ni stigle da shvate šta se dešava" (VIDEO)


NAPADA MNOGE ORGANE: Otkriven novi simptom korona virusa koji može dovesti do ozbiljnih posljedica | Banjaluka.net\nNAPADA MNOGE ORGANE: Otkriven novi simptom korona virusa koji može dovesti do ozbiljnih posljedica\nIako je virus korona na početku posmatran kao respiratorna infekcija, novi nalazi dokazuju da bolest COVID-19 izaziva formiranje krvnih ugrušaka, pojavu ketoacidoze, ali i konfuziju, kod pojedinih pacijenata koji su razvili tešku kliničku sliku ili imaju pridružene bolesti.\nLista postojećih simptoma je ogromna, a kako naučnici više saznaju o koroni mnogi stručnjaci su zaključili da je Covid-19 multisistemska bolest. Ona je progresivna i napada mnoge organe, piše Telegraf.rs\nIstraživanjem je utvrđeno da virus takođe može zaraziti uho i mastoidnu kost koja se nalazi odmah iza uva, pa gubitak sluha može biti retki simptom infekcije.\nKod dva od tri pacijenta na kojima je sprovedeno istraživanje, novi virus SARS-CoV-2 je pronađen u mastoidnom ili srednjem uhu.\nOvo nije prvi put da je korona virus povezan sa infekcijama uha ili problemima sa uhom, pa je tako studija objavljena u aprilu mesecu je otkrila je da je Covid-19 kod odraslih izazvao upalu srednjeg uha (otitis media), odnosno zapaljenski proces uha u kome bubna opna postaje upaljena.\nDruga studija u kojoj je učestvovalo 20 pacijenata bez simptoma i bez ranijih problema sa sluhom, otkrila je da su se sluh pogoršao nakon izlečenja od kovida, prenosi Telegraf.\n“Ono što za sada možemo da kažemo da je u pitanju rijedak slučaj koji može dovesti do dugoročnih problema. Naime, gubitak sluha ili oštećenje kanala su posledica težeg oblika korone virusa kod pojedinih pacijenata. Potrebno je još istraživanja i vremena da bi se pokazalo šta sve virus može da napadne”, zaključuje Džon Hopkins iz Medicinskog centra u Londonu.


Izvor: B92, 28.Jul.2021, 18:18\nPariz -- Francuski Apelacioni sud potvrdio je danas raniju presudu prema kojoj je sin predsednika Ekvatorijalne Gvineje proneverio novac.\nTime se otvorila mogućnost da se desetine miliona dolara vrate stanovnicima te afričke zemlje, javlja Rojters\nTeodoro Obijang Mangue, koji je takođe i potpredsednik Ekvatorijalne Gvineje, dobio je trogodišnju uslovnu kaznu, uz globu od 30 miliona evra koja je određena 2020. godine, u njegovom odsustvu.\nSud je >> Pročitaj celu vest na sajtu B92 << naložio da mu se oduzme luksuzna imovina u Francuskoj.\n"Transparensi internešnl", međunarodna nevladina organizacija koja prati i objavljuje slučajeve korporativne i političke međunarodne korupcije, procenjuje da su zaplenjena vredna dobra, među kojima je i palata u centru Pariza od oko 150 miliona evra.\nObiang je uvek negirao da je počinio bilo šta loše i tvrdio da francuski sudovi nemaju ovlašćenja nad njegovom imoviniom, ali je Apelacioni sud odbacio njegovu žalbu. Inače, njegova luksuzna palata u Aveniji Foh u Parizu ima 101 sobu, teretanu, frizerski studio, diskoteku i bioskop.\nPosle odbijanja žalbe njegova imovina će biti stavljena na prodaju, a novac će, prema novom francuskom zakonu, biti poslat u Ekvatorijalnu Gvineju, umesto u francuski državni budžet.\nNjegov otac Teodoro Obiang Nguema Mbasogo (79) predsednik je Ekvatorijalne Gvineje od 1979. godine.


Održan Gradski štab za vanredne situacije -\nOdržan Gradski štab za vanredne situacije\nEpidemiološka situacija složena, zdravstveni sistem grada napregnut, vakcinacija jedini način za rasterećenje.\nEpidemiološka situacija u gradu je složena, a zdravstveni sistem i zaposleni u njemu pod velikim pritiskom, uz apel građanima da se jedino striktnom primenom postojećih epidemioloških mera – sveobuhvatnom vakcinacijom, nošenjem maske u zatvorenom prostoru, higijenom i distancom – može zauzdati pandemija i rasteretiti zdravstveni kapaciteti, saopšteno je danas na sednici Gradskog štaba za vanredne situacije.\nSednicom je predsedavao komandant Gradskog štaba i gradonačelnik Zrenjanina Simo Salapura, kom su na početku sednice, direktori gradskih zdravstvenih ustanova predočili trenutnu situaciju i osvrnuli se na probleme koji su prisutni. Direktor Doma zdravlja “Dr Boško Vrebalov” dr Zdravko Ždrale rekao je da se ta ustanova suočava sa nedostatkom kadra, jer je deo lekara i medicinskog osoblja na bolovanju, a deo je na radu u novoj kovid-bolnici u Novom Sadu. Proces vakcinacije je ocenjen kao prioritet, unutrašnji organizacioni kapaciteti Doma zdravlja podređeni su tome i čine se veliki napori da se ne zanemari redovan rad i aktivnosti na terenu. Najveći pritisak trpi respiratorni centar na Zelenom polju, gde se na dnevnom nivou pregleda između 100 i 120 ljudi. Takođe, služba hitne medicinske pomoći u obavezi je da prevozi oporavljene bolesnike iz kovid-bolnice u Novom Sadu do njihovih domova, pa su kapaciteti Doma zdravlja angažovani i u tom smeru.\nIstaknuto je da se proces vakcinacije trećom dozom odvija na zadovoljavajuć način i da je obuhvaćeno preko osam hiljada građana. Ukupno je do sada dato preko 92 hiljade vakcina, a kako je naveo dr Miloš Kovačević, član Gradskog veća grada Zrenjanina, broj hospitalizovanih pacijenata u poslednjem talasu epidemije srazmeran je broju nevakcinisanih, odnosno dvostruko je manji u odnosu na prethodni talas, što dovoljno govori o neophodnosti vakcinacije kao gotovo jedinom načinu za rasterećenje zdravstvenog sistema.\nDr Predrag Rudan, direktor Zavoda za javno zdravlje Zrenjanin, rekao je da se broj aktivnih slučajeva zaraze koronavirusom na teritoriji kreće oko 1200. U ovom trenutku taj broj iznosi 1240, a po njegovim rečima, resursi Zavoda u potpunosti ispunjavaju sve zahteve za testiranjem na prisustvo koronavirusa, ima dovoljno agensa i testova.\n– Cifre govore da smo stigli do vrha ovog talasa pandemije i da postoji blago povećanje od desetak slučajeva na dnevnom nivou. To nema većeg uticaja u odnosu na ukupan broj obolelih i očekujemo da u toku naredne dve nedelje dođe do održavanja ovakvog stanja, a onda, ukoliko se budemo pridržavali mera, da dođe do poboljšanja i blagog pada novozaraženih. Na taj način će doći i do rasterećenja kapaciteta bolnice, jer je potrebno da prođe još dve do tri nedelje od početka pada broja obolelih da bi i zdravstvene ustanove mogle da osete olakšanje u svom radu – rekao je dr Rudan.\nBroj hospitalizovanih kovid pacijenata u bolnici je trenutno 77, a kapacitet postelja na kovid odeljenju povećan je na 110. Po rečima pomoćnika direktora Opšte bolnice, dr Vanje Kunkina, brine broj pregleda na infektivnom odeljenju, koji iznosi oko 150 na dnevnom nivou, kao i porast broja pregleda na odeljenju pedijatrije, na oko 50 dnevno.\nKao povoljna ocenjena je situacija u Gerontološkom centru, gde je vakcinisano skoro 90 odsto korisnika i 60 odsto zaposlenih i gde trenutno nema korisnika pozitivnih na koronavirus.\nPredsednik Aktiva direktora srednjih škola i direktor Zrenjaninske gimnazije Milan Radaković rekao je da se nastava u svim školama u najvećoj meri odvija redovno, i da je povratak na trajanje časa od 45 minuta doneo kvalitetniju i obuhvatniju nastavu. U Zrenjaninskoj gimnaziji je u toku ove nedelje registrovano 35 slučajeva zaraze među učenicima, i u skladu s tim četiri odeljenja su prešla na kombinovanu, a jedno na nastavu on-line. U pojedinim školama izražen je problem sa stručnim kadrom, profesorima koji su na bolovanju, za koje nema zamene.